qundao/data-zh-poetry huggingface dataset:
晚晴
作者：鄭獬
朝代：宋

人間久厭雨，最快是初晴。
驟見碧林影，喜聞歸雁聲。
乾坤一蘇醒，耳目兩聰明。
寄語浮雲意，休來污太清。
晚晴
作者：鄭獬
朝代：宋

漸覺沙頭碧草乾，開簾更把晚雲看。
波光月色俱清絕，應有新花怯夜寒。
晚發關山
作者：鄭獬
朝代：宋

燭前行客捲征衣，路轉平林入翠微。
家在白雲鄉裏住，人從明月嶺邊歸。
來時未見梨花破，別後方驚燕子飛。
綠樹連陰十三驛，從今歸夢到家稀。
曉凉
作者：鄭獬
朝代：宋

銀河垂角斗星稀，曉簟微凉夢破遲。
落月半庭人未起，好風摇動碧桐枝。
曹伯玉駕部相會於姑孰既別得書及詩因以拙句奉寄
作者：鄭獬
朝代：宋

東風綽約過前溪，碧草纖纖苦未齊。
春到好花隨處有，醉來佳客不相携。
高眠未博黄金印，秀句如鎸白玉圭。
倒指驛程今甚處，畫船應過楚江西。
月波樓
作者：鄭獬
朝代：宋

古壕鑿出明月背，樓角飛來兔影中。
野色更無山隔斷，天光直與水相通。
溪藏畫舫青紋接，人住荷花碧玉叢。
誰把金魚破清暑，晚雲深處待歸風。
朝退
作者：鄭獬
朝代：宋

朝退洗雙耳，厭聞人是非。
不知春意晚，時有燕聲歸。
散木還容老，孤雲亦倦飛。
趨時自疏闊，不是學忘機。
木渠
作者：鄭獬
朝代：宋

木渠遠自西山來，下溉萬頃民間田。
誰謂一石泥數斗，直是萬頃黄金錢。
去年出穀借牛耕，今年買牛車連連。
須知人力奪造化，膏雨不如山下泉。
雷公不用苦震怒，且放乖龍閒處眠。
安得木渠通萬里，坐令四海成豐年。
李道士
作者：鄭獬
朝代：宋

金鼓破南粵，山中冷不聞。
是非同一馬，富貴自浮雲。
吐納龍虎氣，遨遊麋鹿群。
朝來問丹訣，已酌凍醪醺。
李都尉芙蓉堂
作者：鄭獬
朝代：宋

堂上芙蓉花最饒，開時不見玉欄橋。
來從洛浦見羅襪，生在楚宮俱細腰。
何處仙人來跨鳳，夜深明月好吹簫。
剩收秋蕊爲佳釀，醉入飛雲解畫橈。
村家
作者：鄭獬
朝代：宋

臨水夾疏篁，蕭然一環堵。
稚子戲芳草，小婦舂黄黍。
爲生雖甚微，猶足安吾土。
應笑馬上人，衣濕朝來雨。
杭州喜雪
作者：鄭獬
朝代：宋

吳兒經年不識雪，忽驚大片遮空來。
黑帝不分苦荒拙，六花一夜隨風開。
平明掃徑招佳客，座上豈無鄒與枚。
荆州新釀潑醅熟，清光透徹黄金杯。
東園招孫中叔
作者：鄭獬
朝代：宋

花路橫梢已礙馬，斷無人迹賞年芳。
綠楊成穗點著地，蝴蝶作團飛過牆。
不禁夢回多黯鬰，長因酒後得凄凉。
期君待與春翁約，買取東風任醉鄉。
松滋褚都督義門
作者：鄭獬
朝代：宋

貞觀得奇士，子孫宅荆土。
一家五百口，六世同所處。
松竹
作者：鄭獬
朝代：宋

鉏蘭種松竹，意嫌蘭易衰。
土氣不變惡，物性先自欺。
勁竹見破節，直松生曲枝。
嗟嗟松與竹，空使幽蘭悲。
松陵道中
作者：鄭獬
朝代：宋

蕭蕭落日荻花林，秋浪陂陀快醉襟。
江上碧峰偏入眼，沙邊白鳥最知心。
百分美酒酬雙鬢，一覺高眠敵萬金。
聞道鱸魚屬張翰，飛帆欲過五湖尋。
柳湖席上呈夏宮苑
作者：鄭獬
朝代：宋

千條萬條楊柳絲，好花不過三兩枝。
今日樽前爲君飲，明朝酒病終不辭。
柳湖晚歸
作者：鄭獬
朝代：宋

碧天寫入柳湖底，天上醉遊春日斜。
便留畫舫入城去，不忍馬蹄踏落花。
梁卦孫過飲
作者：鄭獬
朝代：宋

手搓兩眼睡已足，落花滿床紅飄颻。
山鳥不須報春曙，清明自放端門朝。
夜來賓客偶過我，呼奴留客解金鑣。
花枝顛倒插翠帽，酒杯傾潑淋春袍。
更深客去我亦醉，畫簾殘燭香初銷。
俛仰之間乃陳迹，酒醒夢斷還無聊。
白雲已抱日光落，春水自共東風摇。
聖賢勞心當萬事，吾徒掃榻頻相招。
好花欲盡速來飲，爲君倒甕傾春醪。
梁天機約重陽見訪而汪正夫簡報書齋叢菊輒有小蕊因書一絕呈正夫
作者：鄭獬
朝代：宋

簡報叢菊生小蕊，枝頭應似撥冰醅。
故人有信來相訪，好祝秋風及早開。
梅花
作者：鄭獬
朝代：宋

梅愛山傍水際栽，非因弱柳近章臺。
重重葉葉花依舊，歲歲年年客又來。
槜李亭
作者：鄭獬
朝代：宋

閒抱琴書槜李遊，仙壇古屋一筇留。
驛橋通市人沽酒，湖水依城客放舟。
葵扇桃笙聊却暑，蘋花楓葉已知秋。
坡翁仙去詩聲在，寂寞林塘卧白鷗。
樊秀才下第
作者：鄭獬
朝代：宋

平時愛子多集句，此日金刀得翦裁。
自謂羅中先得雋，豈知天外已遺才。
爐開遂失黄金礦，石劃猶藏白玉杯。
獨倚西風倍惆悵，却憂車馬到門來。
次韵丞相柳湖席上
作者：鄭獬
朝代：宋

湖上春深不見沙，畫橋飛影入晴霞。
園林到處消得酒，風雨等閒飛盡花。
令罰艷歌傳盞急，詩成醉墨落箋斜。
蘭亭樂事無絲管，待與羲之子細誇。
次韵元肅兄三題汴渠夜泛
作者：鄭獬
朝代：宋

汴渠夜泛亦快意，月射長波如斷冰。
不見湘靈揮寶瑟，空教水怪避犀燈。
煙雲疊影相虧蔽，星斗翻芒互降升。
好蓄金錢多買酒，滿船載去覓嚴陵。
次韵元肅兄汴口阻風
作者：鄭獬
朝代：宋

風阻浪頭如駴馬，險於天塹欲摧車。
却隨宿雁留寒渚，深羨飛雲韂碧虛。
對酒客懷真土梗，滿船生計只圖書。
世無勇奡携之去，不得連鼇作鱠魚。
次韵元肅兄見喜知荆州二首·其一
作者：鄭獬
朝代：宋

逾年謬掌鳳凰詔，擇日拜章芸若庭。
擁節笑歸江漢國，飛帆醉拂斗牛星。
留連物景詩千首，準擬交親酒百瓶。
共採芳蘭晨事畢，不妨兒姪夜橫經。
次韵元肅兄見喜知荆州二首·其二
作者：鄭獬
朝代：宋

西風原上鶺鴒鳴，喜見朱旗畫獸獰。
塵袖漸拋秦地遠，雲帆聊作楚江行。
人家掩映寒塘水，秋物鮮明綠樹橙。
欲表新阡在鄖國，不同張翰浪逃名。
次韵張公達遊西池
作者：鄭獬
朝代：宋

醉漾蘭舟不忍歸，斜陽已落碧雲西。
天開銀漢水初滿，春入武陵人自迷。
殿倚鼇頭連並幕，橋飛虹影度金堤。
遊人不惜殘花地，無限落紅粘馬蹄。
次韵梁天機見寄
作者：鄭獬
朝代：宋

一聽秋聲鬢已凋，孤心驚起拂星杓。
輪囷自分爲蟠木，濩落寧堪作大瓢。
新篋唱酬詩草滿，舊衣傾潑酒痕消。
高篇已許臨佳菊，更作欄桿護翠條。
次韵汪正夫對雨
作者：鄭獬
朝代：宋

雨氣飄蕭動竹齋，驚秋高思若爲裁。
壯心雖被愁催去，歡意須憑酒借來。
雲脚一從邊地合，風頭半是海潮回。
長汀從此傷摇落，獨有騷人最費才。
次韵石秀才淮上偶作
作者：鄭獬
朝代：宋

出汴忽如魚脫網，長淮萬里斷煩囂。
白雲已抱日光轉，碧浪更和天面摇。
自此乘槎須犯斗，誰能鞭石解爲橋。
玉京醉客無消息，不及蓬山兩信潮。
次韵程丞相牡丹
作者：鄭獬
朝代：宋

曾倒金壺爲牡丹，矮床設座繞花壇。
有人偷插玉釵上，到夜更留銀燭看。
醉裏春風遺翠帽，歸時寒月送琱鞍。
如今蘭棹催西去，惆悵明年誰倚欄。
次韵程丞相觀牡丹·其一
作者：鄭獬
朝代：宋

滿車桂酒爛金醅，坐繞春叢醉即回。
爭得此花長在眼，一朝只放一枝開。
次韵程丞相觀牡丹·其三
作者：鄭獬
朝代：宋

第一名花洛下開，馬馱金餠買將回。
西施自是越溪女，却爲吳王賺得來。
次韵程丞相觀牡丹·其二
作者：鄭獬
朝代：宋

碧凉繖下罩羅敷，只恐晴暉透錦襦。
醉倚玉欄問春色，此花勝得洛中無。
次韵程丞相重九日示席客
作者：鄭獬
朝代：宋

湖光飛出洞庭秋，拍手齊看山公遊。
黑雲抱日離東海，蒼霞穿漏紅光浮。
我公重惜此佳節，携賓留燕停鳴騶。
城角直穿一氣外，碧鱗縹緲飛高樓。
晚花纖麗金靨鬧，平莎蒙密綠髮稠。
手把玻璃笑當坐，飄然逸氣凌雲遒。
須臾大卷出新作，鐵網包住鯨與虬。
四座傳觀賞佳句，絲管不發清歌留。
茱萸著酒紫香透，芙蓉插髻雙眉修。
後堂新壓菊花釀，傾在玉盆凝不流。
美人再拜勸公飲，一飲可忘今古愁。
誰謂長戈可駐景，誰謂萱草能忘憂。
斯言寥闊不可考，樂事須向尊前求。
霓裳法曲古來絕，小槽琵琶天下尤。
只此醉鄉有佳境，此境不與人間侔。
次韵酬張擇甫
作者：鄭獬
朝代：宋

別後正春孟，溪頭黄柳芽。
相思滿芳草，獨自照殘花。
晚樹秦川闊，黄雲瘴海賒。
上樓無別望，歸路向西斜。
次韵酬項城姚子張到縣感事
作者：鄭獬
朝代：宋

膠西童子近之官，坐按春秋討隠桓。
休嘆折腰向彭澤，猶勝索米困長安。
來篇喜見萬金字，厚報恨無雙玉盤。
莫就白雲買煙艇，磻溪久已棄魚竿。
正夫草卷已就余例亦奏牘今得絕筆
作者：鄭獬
朝代：宋

琳琅之寶出荆山，合作珪璋與佩環。
楚澤白茅最微陋，何緣亦在貢書間。
正夫飲遐舉家留佳什僕酷愛其金斗玉泉之句輒次高韵
作者：鄭獬
朝代：宋

相逢漸向白頭年，世路諳來盡付天。
六印雖多終是客，一壺纔倒即爲仙。
穿天入月捉詩句，搥鼓插旗飛酒船。
長願醉眠渾不醒，虛名安用俗兒傳。
水淺舟滯解悶十絕·其一
作者：鄭獬
朝代：宋

聞道春流下斗門，扁舟應得解南村。
欲看竹箭開新漲，更插楊枝記舊痕。
水淺舟滯解悶十絕·其一〇
作者：鄭獬
朝代：宋

斗城縹緲浮雲裏，歸路陂陀碧草斜。
北極已看龍虎氣，神州漸近帝王家。
水淺舟滯解悶十絕·其七
作者：鄭獬
朝代：宋

酒徒不復少年時，白髮狂歌亦未衰。
更與春風酬一醉，好花猶有兩三枝。
水淺舟滯解悶十絕·其三
作者：鄭獬
朝代：宋

柳枝拂水萬千縷，水去柳枝還却回。
不似桃花愛飄蕩，等閒流出碧溪來。
水淺舟滯解悶十絕·其九
作者：鄭獬
朝代：宋

春水駸駸抹舊痕，兒童乘浪戲青雲。
去如跳鯉忽驚散，來似遊鳬還作群。
水淺舟滯解悶十絕·其二
作者：鄭獬
朝代：宋

正愛春波妥妥長，微吟倚棹落花旁。
狂風忽送蛟龍雨，翻動一天星斗光。
水淺舟滯解悶十絕·其五
作者：鄭獬
朝代：宋

小鳥群飛獨木陰，笑聲騷屑如鳴琴。
見人接翅却飛去，還入前村楓樹林。
水淺舟滯解悶十絕·其八
作者：鄭獬
朝代：宋

青天萬里放醉眼，啼鳥一聲傷客心。
携手尋春春盡日，此時真直萬黄金。
水淺舟滯解悶十絕·其六
作者：鄭獬
朝代：宋

稚子持竿坐芳草，魚兒跋尾出浮萍。
會稽巨犗沈猶脫，滄海驪龍睡不醒。
水淺舟滯解悶十絕·其四
作者：鄭獬
朝代：宋

壩上春流滑滑來，行人相語笑相催。
解舟直入碧天去，天上晚雲行處開。
水館
作者：鄭獬
朝代：宋

繞舍清流淙碧玉，塵懷開闊灑然醒。
窗欞風入秋氣活，橋脚倒撐天面青。
露濕風標紅芰老，雨生鱗甲伏龍腥。
將書借取琴高鯉，從此橫騎入杳冥。
江上
作者：鄭獬
朝代：宋

蘆葉蕭蕭江上秋，鰣魚清酒解消憂。
雲纔散後月當浦，潮欲來時風滿樓。
好景未應輸白鷺，飛塵終不到扁舟。
晚來天卷蒼霞盡，萬頃玻璃爛不收。
江梅
作者：鄭獬
朝代：宋

杭州別乘有餘才，戲作佳篇寄我來。
已教吳娘學新曲，鳳山亭下賞江梅。
江行
作者：鄭獬
朝代：宋

碧草已堪翦，長江二月頭。
林深藏宿雨，岸豁聚春流。
潮背燕支浦，山橫桑落州。
松醪欺客病，易醉苦難投。
江行五絕·其一
作者：鄭獬
朝代：宋

馬當之西絕險處，青山獨出無四鄰。
且繫畫船楓樹下，行人去賽小姑神。
江行五絕·其三
作者：鄭獬
朝代：宋

清明村落自相過，小婦簪花分外多。
更待山頭明月上，相招去踏竹枝歌。
江行五絕·其二
作者：鄭獬
朝代：宋

三日禁船官不容，波如連屋萬千重。
莫向長江爭道路，如今風雨屬蛟龍。
江行五絕·其五
作者：鄭獬
朝代：宋

西江廟前飛來鳥，紫金作翅尾畢逋。
翻空趁船接紅果，銜去却哺林中雛。
江行五絕·其四
作者：鄭獬
朝代：宋

快帆美滿送船去，忽值高沙船不行。
只道今朝風色好，不知還有暗灘生。
汪正夫云已厭遊湖上顧予猶未數往遂成長篇寄之
作者：鄭獬
朝代：宋

君已厭折湖上花，我猶驅迫坐兩衙。
須知樂事屬閒客，日日携觴不在家。
况君才力自少對，取次落筆成天葩。
春風湖上與之敵，豪放麗絕無以加。
幽岩絕壁無不到，欲緣雲漢尋天槎。
頃屬勝遊不得往，猶如野馬絆在車。
眼看紅英零落盡，長條已被綠葉遮。
春芳雖晚猶得在，山丹正好紅相誇。
終當擺去百事役，與君共躡南山霞。
雖老猶能沃金葉，卞娘送以雙琵琶。
已教樓下排花舫，醉到碧山春日斜。
汪正夫爲人撰墓誌有中金之贈因以二絕戲之·其一
作者：鄭獬
朝代：宋

飄然才思是真仙，鳳字仍留碧玉鎸。
換得黄金滿書篋，可能獨具買山錢。
汪正夫爲人撰墓誌有中金之贈因以二絕戲之·其二
作者：鄭獬
朝代：宋

寶字奇文刻夜臺，黄金論價未當才。
諸生可是無豪氣，不就韓公乞取來。
汴河夜行
作者：鄭獬
朝代：宋

汴流長恐日夜落，夜行愁殺刺船郎。
櫓聲驚破老龍睡，船底觸翻明月光。
大兒燈下尋難字，小女窗間學翦裳。
自笑病夫無所事，一尊身世兩相忘。
汴河曲
作者：鄭獬
朝代：宋

朝漕百舟金，暮漕百舟粟。
一歲漕幾舟，京師猶不足。
此河百餘年，此舟日往復。
自從有河來，宜積萬千屋。
如何尚虛乏，僅若填空谷。
歲或數未登，飛傳日逼促。
嗷嗷衆兵食，已憂不相屬。
東南雖奠安，亦宜少儲蓄。
奈何盡取之，曾不留斗斛。
秦漢都關中，厥田號衍沃。
二渠如肥膏，凶年亦生穀。
公私富囷倉，何必收珠玉。
因以轉實邊，邊兵皆飽腹。
不聞漕汴渠，尾尾舟銜軸。
關中地故存，存渠失淘斸。
或能尋舊源，鳩工鑿其陸。
少緩東南民，俾之具饘粥。
茲豈少利哉，可爲天下福。
浚溝廟蜥蜴
作者：鄭獬
朝代：宋

不歸大海不藏山，碧瓦朱欄綠樹閑。
應待老龍纔睡著，便偷雲雨落人間。
浮雲樓
作者：鄭獬
朝代：宋

樓在浮雲縹緲間，浮雲破處見朱欄。
山光對入鄖城紫，溪影橫飛夢澤寒。
淮上·其一
作者：鄭獬
朝代：宋

桐柏山中草木靈，淮源潏潏繞山鳴。
誰人鑿出渾河水，污却長波萬丈清。
淮上·其二
作者：鄭獬
朝代：宋

車蓋飛雲不放船，長疑水府貯神仙。
淮靈須信疏慵甚，欲住荆州不計年。
淮揚大水
作者：鄭獬
朝代：宋

淮揚水暴不可言，繞城四面長波皴。
如一大瓢寄滄海，十萬生聚瓢中存。
水之初作自何爾，舊堤有病亡其唇。
劃然大浪劈地出，正如百萬狂牛犇。
頃之漂泊成大澤，壯士挾山不可堙。
居民竄避爭入郭，郭內衆人還塞門。
老翁走哭覓幼子，哀赴卒爲蛟龍吞。
豈獨異物乃爲害，惡人行劫不待昏。
此時蝦蟆亦得志，撩鬚睥睨河伯尊。
附城廬舍盡水府，惟見屋脊波間橫。
間或大雨又暴作，直疑瓶盎相奔傾。
溝渠漲滿無處泄，往往床下飛泉鳴。
只恐此城澒洞徹，城中坐見魚頰生。
豪子室中具大筏，此筏豈便長全身。
朝夕築塞漸排去，兩月未見車間塵。
且喜餘生尚存世，資儲誰復傷漂淪。
京師乃處天下腹，亦聞大水來扣閽。
至於河朔南兩蜀，長江大河俱騰掀。
豈惟淮陽一彈地，洪濤乃撼半乾坤。
臣聞九疇天公書，三十六字先五行。
茲謂水德不潤下，蓋與土氣交相爭。
願召近臣講大義，使之搜鑿災害根。
下書遣使巡郡國，曠然一發天子恩。
家貧溺死無以葬，賜以棺轊收冤魂。
蠲除租賦勿收責，寬其衣食哺子孫。
開發倉庫收寒餓，庶幾瘡痏無瘢痕。
不爾便恐委溝壑，强者趣聚蠶蝨群。
伏藏山林弄凶器，今可先事塞其源。
朝廷固當有處置，賤臣何者敢僭論。
元元仰首望德澤，惟願陛下無因循。
淮西道中
作者：鄭獬
朝代：宋

夾道柳梢長，竹橋風影凉。
行人殘照裏，歸路白雲旁。
泉淺带土味，巖深聞草香。
到家花已盡，杏頰擁枝黄。
清明郊外
作者：鄭獬
朝代：宋

桃葉青青杏子肥，清明雨後舊花稀。
草翻蝴蝶日將晚，門掩鞦韆人未歸。
春艷濃堪燒美酒，湖光綠好染羅衣。
柳條滿插金車上，一路香塵去似飛。
湖上
作者：鄭獬
朝代：宋

湖山只合住真仙，家在鄖溪未有緣。
欲把金錢三百萬，萬松嶺上買雲眠。
湖上
作者：鄭獬
朝代：宋

秋影落西湖，淥波浄如眼。
摇船入芰荷，船裏清香滿。
花深不見人，但聽歌聲遠。
還從過船處，折倒青荷傘。
爲採秋芳多，不覺飛霞晚。
回船未到堤，更引金蓮盞。
湖上晚歸
作者：鄭獬
朝代：宋

江梅向臘雪初飛，莫向花前酒數稀。
爲報玉堂批詔客，夜來乘月北山歸。
湖上遇雨
作者：鄭獬
朝代：宋

老龍怒相搏，快雨忽噴灑。
天公白羽箭，竦竦射萬瓦。
電眼窺人屋，狂雷震欲下。
直疑惡溪山，掃除重造化。
頃之蒼雲裂，天光出縫罅。
變怪忽寂寥，乾坤似新畫。
秀靄翠堪包，清風健可跨。
林影走群龍，溪聲回萬馬。
更無一塵飛，清光熨平野。
沙路浄無泥，侵凉宜早駕。
高堂應念歸，屈指期到舍。
滯客
作者：鄭獬
朝代：宋

五月不雨至六月，河流一尺清泥渾。
舟人繫鼓挽舟去，牛頭刺地挽不行。
我舟繫岸已七日，疑與綠樹同生根。
忽驚黑雲湧西北，風號萬竅秋濤奔。
截斷兩脚不到地，半夜霹靂空殺人。
須臾雲破見星斗，老農嘆息如銜冤。
高田已槁下田瘦，我爲滯客何足言。
烏龍老栽松既以詩三首·其一
作者：鄭獬
朝代：宋

高標不畏雪霜侵，枉斸孤根出舊林。
但恐長安無地種，人家桃李自成陰。
烏龍老栽松既以詩三首·其三
作者：鄭獬
朝代：宋

栽松初不爲茯苓，自要禪關門徑深。
禪老一朝飛錫去，不妨留下海潮音。
烏龍老栽松既以詩三首·其二
作者：鄭獬
朝代：宋

北山山下翠重重，禪老栽成夾道松。
蛇子蛇孫長鱗鬣，烏龍幻出萬蒼龍。
爲題小靈隠修廣師法喜堂
作者：鄭獬
朝代：宋

浮屠藏家多在山，飛舟跨海煩往還。
不如廣師開此堂，清曠不減山中間。
前有怪石天所鑱，莓苔模糊蒼鬼顔。
我時跨馬來扣關，訪師對石終日閒。
獐猿
作者：鄭獬
朝代：宋

翠樹不從青嶂出，蟠根却向屏中生。
黄獐引脰探綠葉，老猿護雛枝上驚。
獝然相顧見異態，誰言野物能忘情。
我來賞激繞屏下，亦疑此身林中行。
自古畫工無畫者，今得絕筆方傳名。
吾廬昔在鄖溪上，滿溪桃花春水明。
曾隨麋鹿藉芳草，更倚白雲聽嘯聲。
獨遊
作者：鄭獬
朝代：宋

馬後獨携一壺酒，林間更解紫綸巾。
飛來白鷺即佳客，相對好花爲美人。
萬事易忘唯劇醉，四時難判是殘春。
吳兒曾識陶彭澤，又見羲皇一散民。
王氏園
作者：鄭獬
朝代：宋

車馬少行迹，鄰僧爲掩門。
飛泉鳴似雨，老竹瘦於孫。
幽鳥靜相語，晚花寒亦繁。
主人雙綬重，遊客倒金樽。
田家
作者：鄭獬
朝代：宋

數畝低田流水渾，一樹高花明遠村。
雲陰拂暑風光好，却將微雨送黄昏。
留侯廟
作者：鄭獬
朝代：宋

留侯仗奇策，十年藏下邳。
狙擊秦始皇，獨袖紫金椎。
茲爲少年戲，聊夸游俠兒。
退學黄石書，始見事業奇。
兩龍鬥不解，天地血淋漓。
攝袖見高祖，成敗由指麾。
重寶啗諸將，嶢關遂不支。
斥去六國謀，輟食駡食其。
卒言信布越，可以爲騎馳。
餘策及太子，四老前致詞。
立談天下事，坐作帝王師。
功名竟糠粃，撥去曾亡遺。
往從赤松遊，世網不能羈。
韓彭死鐵鉞，蕭樊困囚纍。
榮辱兩不及，孤翮愈難追。
陳留本故封，道左空遺祠。
兩鬼守其門，帳坐盤蛟螭。
威靈動風雲，飄爽回旌旗。
我來謁祠下，文章竟何爲。
長嘯咏高風，三日不知饑。
留別汪正夫
作者：鄭獬
朝代：宋

夫子青雲士，聲名孰與齊。
心經時事老，顔向俗人低。
氣象必衝斗，風雷猶蟄泥。
行看萬里志，聊爾謝群雞。
畫屏
作者：鄭獬
朝代：宋

翠篠疏明臨晚水，紫葵點綴落晴沙。
山鷄對卧綠蒲葉，野鴨爭銜黄荇花。
病中·其一
作者：鄭獬
朝代：宋

丞相新詩懶未酬，一編藥錄在床頭。
何時病骨健於鶻，直與秋風萬里遊。
病中·其二
作者：鄭獬
朝代：宋

病來翻喜此身閒，心在浮雲去住間。
休問遊人春早晚，花開花落不相關。
瘦馬
作者：鄭獬
朝代：宋

瘦馬如束薪，寒沙粘綠髮。
我非九方皋，謂有大宛骨。
渴引寒泉飲，饑翦青芻秣。
如何得甘豢，輒爾事蹄齧。
朝來試錦韉，衝踏行步闊。
起立高於人，一頓金羈脫。
圉人雖有恩，亦懼來奔蹶。
古稱去害群，吾寧痛鞭撻。
咄哉爾何心，無乃忘本末。
登第後作
作者：鄭獬
朝代：宋

文闈數戰奪先鋒，變化須知自古同。
霹靂一聲從地起，到頭身是白雲翁。
白雲道中
作者：鄭獬
朝代：宋

翠璧連環三百里，行人不奈愛山何。
莫辭下馬尋雲徑，前到淮西塵已多。
盆池
作者：鄭獬
朝代：宋

綠髮柔莎碧甃連，湛如蛟穴貯寒泉。
誰將寶鏡遺在地，照見浮雲浸破天。
數鬣游魚纔及寸，一層綠荇小於錢。
待將鬧物都除却，放出秋蟾夜夜圓。
直宿省中
作者：鄭獬
朝代：宋

娟娟海棠花，小蕊春來瘦。
斑斑青竹枝，疏葉未生就。
碧砌畫欄干，雨斷黄昏後。
厭酒未能眠，時拾殘花嗅。
省中栽花
作者：鄭獬
朝代：宋

凌晨上馬晚方回，不省好花開未開。
誰把金錢買花樹，带將春色入城來。
省中畫屏蘆雁
作者：鄭獬
朝代：宋

高堂傾動長江流，黄蘆群雁滿滄洲。
掃開長安塵土窟，寫出江南煙水秋。
兩雁斜飛入空闊，四雁顧慕橫沙頭。
高風拉折蒼玉幹，蘆花雪盡無人收。
赤日飛光不敢近，但覺爽氣屏間浮。
嘗聞畫龍入神變，坐馳雲雨天地遊。
只恐此雁亦飛去，瀟瀟萬里誰能留。
石榴
作者：鄭獬
朝代：宋

高枝重欲折，霜老裂丹膚。
試剖紫金椀，滿堆紅玉珠。
根雖傳大夏，種必近仙都。
題作江南信，人應賤橘奴。
祈雨
作者：鄭獬
朝代：宋

平地三尺雨，農家三尺金。
我願此雨力，生穗長如林。
秋晴
作者：鄭獬
朝代：宋

雨洗秋空明似水，瓦光浮動碧差差。
好風晴日虛窗浄，正是幽人養病時。
秋聲
作者：鄭獬
朝代：宋

蚯蚓如嘒管，逢時土中鳴。
秋蟬抱枝死，不敢鼓秋聲。
聽者何無厭，忽如鳴秦箏。
大雨漂九土，曠蕩空太清。
秦淮·其一
作者：鄭獬
朝代：宋

秦氏無過一再傳，欲圖萬里據秦川。
漢家只在芒山下，却謂金陵五百年。
秦淮·其二
作者：鄭獬
朝代：宋

四海龍蛇日沸騰，秦皇萬世欲相承。
漢家王氣芒山起，却事東巡鑿秣陵。
程丞相生日
作者：鄭獬
朝代：宋

大昴光芒正，荆河氣象渾。
始知真相出，遂見本朝尊。
漢地汝陽國，程侯司馬孫。
精剛得金氣，深厚體乾元。
申甫生周嶽，皋夔拱舜軒。
山河歸妙算，社稷繫昌言。
九鼎群生重，洪鑪一氣奔。
群雛忌鵰鶚，衆草失蘭蓀。
慷慨提千騎，扶摇下九閽。
秦關春草短，洼水暮雲屯。
詩必曹劉敵，兵須衛霍論。
談餘珠委積，筆落鳳騰騫。
秀髮煙霞外，丹心金石存。
未歸真宰柄，猶倚大師藩。
日月回龍角，星辰會紫垣。
氣凌金節潤，風入繡旗翻。
歌管傾南國，簪裾拜慶門。
飛黄下天廄，縹酒賜堯樽。
固有神靈護，應知福祿蕃。
蟠桃三結實，未見老雲根。
稚卿約郭外之遊
作者：鄭獬
朝代：宋

舉世尚刻飾，趨時獨放達。
醉眼挂飛雲，孤心貯明月。
大匠坐高堂，群材就剞劂。
楩楠即赤霄，容此蟠根屈。
平明萬馬趨，玉鎖開雙闕。
晴雲暖不收，飛繞龍旗闊。
堯眼八采眉，下燭天光發。
鸞鵠出閶門，穩路平沙滑。
簾額見春輝，竹陰摇省闥。
萬事攪乾坤，紛紛卷巾髮。
安得黄金篦，靜把塵相刮。
屈指待春遊，烟沸喉咽渴。
擁樹雪花消，中庭潤於潑。
臘酒寒未壓，玉醅猶可撥。
東風自愛花，已入香梢活。
醉友好相尋，烟郊綠如抹。
無爲世網牽，直把名韁脫。
白浪漂山來，意在秋毫末。
險徑雖可通，驊騮中一跋。
兩耳厭俗論，乍喜春泉聒。
躍馬携金樽，風雨不可奪。
稚子
作者：鄭獬
朝代：宋

稚子誰憐衰病餘，戲殘鬥草繞庭除。
朝來竟學黄家畫，畫破新傳幾本書。
竹·其一
作者：鄭獬
朝代：宋

經時不到紫雲溪，新笋爛斑青玉枝。
生怪南山惡風雨，夜來長得碧龍兒。
竹·其三
作者：鄭獬
朝代：宋

鸞節朝元昨日歸，玲瓏玉佩解雲衣。
幾多碧玉鳳凰尾，鬥向秋煙不肯飛。
竹·其二
作者：鄭獬
朝代：宋

冰骨清疏綠玉君，連環高節粉花紋。
截來好作仙翁箒，獨倚扶桑掃白雲。
答吳伯固
作者：鄭獬
朝代：宋

伯固讀我詩，掉頭吟不休。
明日踵我門，作詩還相投。
初讀頗怪駭，如錄萬鬼囚。
筆墨又勁絕，湧紙花光流。
想其揮掃時，天匠無雕鎪。
倒下百篋珠，滑走不可收。
嗟余文字拙，瑕纇多瘡疣。
乃如醜老婦，見此明鏡羞。
美言反見誦，倫擬非其儔。
扶樹腐木茂，使之凌崑丘。
又欲唱其宮，使我商以謳。
相搏如風雷，直與郊愈侔。
子趨則甚易，於我寧得不。
力敵氣遂作，聲應律乃酬。
譬如楚漢翁，畫地爭鴻溝。
我才非子對，何足當戈矛。
幸子時見過，高吟消百憂。
簡夫別墅
作者：鄭獬
朝代：宋

靜境清無敵，門前繫鹿車。
買山憑野客，覓竹到鄰家。
棋爲尋圖勝，書因借本差。
平時非厭仕，所樂在桑麻。
簡夫北墅
作者：鄭獬
朝代：宋

先生已到舍，稚子未歸樵。
草晚牛羊病，場登雀鼠驕。
孔顔雖困魯，夔契未忘堯。
自笑非逋客，煩君重見招。
素風堂
作者：鄭獬
朝代：宋

潁水纖纖清露石，仙翁於此買煙村。
唐朝三百盛冠蓋，丞相幾家餘子孫。
耀世文章雖已遠，傳家清白至今存。
由來人物能相繼，又見芝蘭秀一番。
紫花硯
作者：鄭獬
朝代：宋

耕得紫玻璃，鑿成天馬蹄。
潤應通月窟，洗合就雲溪。
絲頭黄芍藥
作者：鄭獬
朝代：宋

揚州絕格已爲稀，北土花翁載得歸。
白玉圓盤圍一尺，滿堆金縷淡黄衣。
羌奴
作者：鄭獬
朝代：宋

豢飽則蹄齧，羌奴敢肆行。
蚊蝱失驅逐，螻蟻遂縱橫。
古先謀士帥，今誰可將兵。
廟堂攬群策，還許訪書生。
翰林夜直
作者：鄭獬
朝代：宋

中使傳宣學士家，君王令草侍中麻。
紫泥金印才封了，蓮燭然殘一寸花。
老樹
作者：鄭獬
朝代：宋

老樹十百圍，赤日不滿影。
廟貌畫鬼神，焰閃見光景。
閭里頗驚動，豚壺日叩請。
小巫口吟呀，祝奠屢折磬。
安敢議翦伐，惟恐罹災眚。
烏雀不敢巢，繁陰實脩整。
豈有物所憑，陰姦設機穽。
吾聞夏后氏，液金鑄九鼎。
窟穴盡發露，夔羊皆遠屏。
自從九鼎亡，草木亦有幸。
聞南陽呂諫議長逝
作者：鄭獬
朝代：宋

子文三仕去何頻，一卧南陽竟沒身。
明主自應容直道，皇天何事殺忠臣。
拄天力屈空留草，貫日心存不化塵。
黄壤不知人世事，爲君慟哭楚江濱。
聽泉
作者：鄭獬
朝代：宋

爲愛飛泉灑雪凉，無緣移近曲欄旁。
直須買斷清溪住，引取寒聲繞卧床。
臨淮大水
作者：鄭獬
朝代：宋

大水沒樹杪，涉冬原隰平。
蛟龍移窟宅，蒲稗出縱橫。
壞屋久不補，汙田晚更耕。
接春恐流散，何策活蒼生。
自嘲
作者：鄭獬
朝代：宋

樂府休翻白苧歌，樽前已怯卷紅螺。
壯心雖欲未伏老，爭奈秋來白髮何。
自天竺遇雨却回靈隠
作者：鄭獬
朝代：宋

月桂峰前快雨飛，林間避雨亦沾衣。
才晴便出西山路，却共斷雲相趁歸。
自貽
作者：鄭獬
朝代：宋

烏巾筇杖白雲夫，寄謝黄公舊酒壚。
懶性惟看高士傳，歸心空展舊山圖。
病來瘦骨支離在，老去歡情積漸無。
啼鳥落花應怪問，綠塵何事滿金壺。
自靈隠回謁孤山勤上人
作者：鄭獬
朝代：宋

獵獵長松十里風，歸時路與北山通。
陶潛今日無餘事，更過虎溪尋遠公。
致政李祠部·其一
作者：鄭獬
朝代：宋

畫省仙翁綠鬢斑，林間高掛兩朱轓。
更無歸計買泉石，欲以清名遺子孫。
閒作好詩消白日，都將生事付清尊。
嗟予憂病爲疏闊，不得携筇奉笑言。
致政李祠部·其二
作者：鄭獬
朝代：宋

尊酒還成世外名，二千石印一毫輕。
驥雖老去壯心伏，鶴自病來仙骨清。
林下已能忘歲月，人間何必仕公卿。
淮揚塵土無佳賞，每見山翁眼乍明。
舟中睡起
作者：鄭獬
朝代：宋

銅盤綠水浸紅蕖，風捲紗幮睡足初。
金殿故人如借問，爲言病酒懶修書。
舟次蕪湖却寄維揚刁學士
作者：鄭獬
朝代：宋

柳葉初黄未解飛，東風還與賞心違。
縱逢春處花期少，自過江來酒病稀。
平子解酬青玉案，秋娘能唱縷金衣。
揚州二十四橋月，長憶醉乘明月歸。
舟泊
作者：鄭獬
朝代：宋

鳴櫓解雙纜，寒蒸江氣昏。
春雲兼雨重，晚水带潮渾。
小市魚蝦集，空亭燕雀喧。
一尊得濃睡，行計不須論。
舟行次南都遇雨·其一
作者：鄭獬
朝代：宋

雨聲飄斷忽南去，雲勢旋生從北流。
料得凉風消息近，蕭蕭只在柳梢頭。
舟行次南都遇雨·其二
作者：鄭獬
朝代：宋

老火燒空未擬收，忽驚快雨破新秋。
晚雲濃淡落日下，已似楚江南岸頭。
荆江大雪
作者：鄭獬
朝代：宋

長鯨戲浪噴滄海，北風吹乾成雪花。
漫空傾下不暫住，三日不見金老鴉。
天工鬥巧變物境，玉作荆州十萬家。
須臾堆地厚一尺，直疑天漏亡由遮。
白頭老柏最崛强，壓折鐵幹紛鬖髿。
竹屋夜倒不知數，但聞走下雷霆車。
南方瘴土本炎熱，經臘猶生碧草芽。
忽遭大雪固可怪，凍兒赤立徒悲嗟。
青錢滿把不酬價，斗粟重於黄金沙。
此時刺史頗自愧，起望霽景殊無涯。
有民不能爲撫養，安用黄堂坐兩衙。
莊鵾辭海
作者：鄭獬
朝代：宋

歸路漸驚紅葉老，舊山已落白雲深。
莊鵾聊欲辭滄海，越鳥終須憶故林。
菊
作者：鄭獬
朝代：宋

寶釘萬數擁寒枝，寂寞幽香蝶亦稀。
未把玉欄移得去，直須翠帽插將歸。
定逢野客尋常折，忍逐秋風取次飛。
好備一尊相就飲，醉來從遣露霑衣。
菊
作者：鄭獬
朝代：宋

菊花初抱葉，始見春光來。
綠蓓今著花，又見秋風回。
高天不容土，白日安可栽。
一世如大瘧，寒暑還相催。
使我明鏡匣，羞爲蒼顔開。
流年可奈何，獨有金螺杯。
閒秋無丈尺，付與令翦裁。
况茲佳節近，秋日宜樓臺。
菊花又密鬧，爛若金縷堆。
如何不自樂，行繞空徘徊。
秋風不惜花，即見飛蒼苔。
惟此一樽酒，萬事皆塵埃。
落梅
作者：鄭獬
朝代：宋

醉墨紛紛盡雅才，等閒携酒探花來。
笙歌已散遊人去，更逐東風拾落梅。
藍橋送客回謁張郎中
作者：鄭獬
朝代：宋

都無歌管伴金杯，草草藍橋送客回。
寒雨飄零不成雪，剡溪閒訪戴逵來。
蘇刑部自湖北移漕淮南
作者：鄭獬
朝代：宋

先公道義交，晚得蘇公佐。
俾予往拜之，兄事安敢墮。
漂忽十五年，日月如旋磨。
近佩荆州符，吏牘方自課。
蘇侯乃外臺，庶幾容謬懦。
若獲巨木陰，似翳桑下餓。
相約待秋深，事隙得高卧。
風灑渚宮凉，碧溪絕塵涴。
穿林或倦行，拂石還分坐。
夙懷詎彷彿，幽事信坎坷。
除書走馬來，換節長淮左。
嗟予踽踽遊，有唱期誰和。
楚老遮郭門，扳留知不可。
別酒雖無歡，歸帆幸少垛。
蘇侯賢大夫，歷數今誰過。
議論抵廟堂，有力莫能破。
挺如白玉圭，稜角不可挫。
大匠斲明堂，宜居左右個。
猶馳使者車，挾策均萬貨。
淮人久焦枯，蘇息在欬唾。
傾酒吐長言，遥爲淮人賀。
蝦蟆
作者：鄭獬
朝代：宋

積雨腐萬物，吾廬亦頹壓。
蝦蟆何無厭，短腹猶呼渴。
吾欲携兩股，擲之滄海闊。
懼其渴太甚，跳去食明月。
行旅
作者：鄭獬
朝代：宋

捲衣上馬去駸駸，檐雨飄零楚客心。
歸路漸驚紅葉老，舊山已落白雲深。
莊鵬聊欲辭滄海，越鳥終須憶故林。
初啟松阡青未合，嶺頭一望一沾襟。
行次漢水寄荆南漕唐司勳
作者：鄭獬
朝代：宋

漢水渺渺東南流，蕭蕭雨打杏花洲。
欲託雙魚寄書札，不知幾日到荆州。
荆州故人日漸遠，到時綠草滿沙頭。
爭得報章來闕下，鳳林北去不通流。
衰疾
作者：鄭獬
朝代：宋

大夢爲生固有涯，屢攻衰疾可驚嗟。
時於耳竅嘯秋蚓，併向目睛飛黑花。
門外挂羅同翟尉，座隅占鵩類長沙。
支離猶食三鍾粟，買取溳溪好住家。
被恩出使
作者：鄭獬
朝代：宋

鏡湖清淺越山寒，好倚秋雲刮眼看。
萬里塵沙卷飛雪，却持漢節使呼韓。
觀濤
作者：鄭獬
朝代：宋

怒濤沃日爲之陰，下有蛟龍不測深。
若比人間惡風浪，長江風浪本無心。
記夢
作者：鄭獬
朝代：宋

赤城老仙翁，面發日月華。
獨立石巖下，手把蟠桃花。
授我碧簡文，奇篆蟠丹砂。
讀之不可曉，翻身淩紫霞。
試院中懷公達
作者：鄭獬
朝代：宋

黄衫自掌貢闈瑣，强刷塵心酒一杯。
天上謫仙如見憶，可能騎取老鯨來。
詩一首
作者：鄭獬
朝代：宋

高論唐虞儒者事，賣交負國豈勝言。
憑君莫笑金槌陋，却是屠酤解報恩。
謝病
作者：鄭獬
朝代：宋

自緣謝病慚朝紱，漸有心期訪舊廬。
爲問桃花巖下客，有田肯貰子真無。
謝賜飛白書
作者：鄭獬
朝代：宋

伏馹馳天闕，飛文下玉除。
奎成蒼頡字，龍受伏羲書。
功業升平外，文章妙絕初。
形聲秦隸拙，點畫蔡邕疏。
軸動星辰轉，筆停風雨餘。
珍藏傳萬世，安敢比瓊琚。
讀司馬君實撰呂獻可墓誌
作者：鄭獬
朝代：宋

一讀斯文淚瀉襟，摩天直氣萬千尋。
知君不獨悲忠義，又有兼憂天下心。
讀朝報
作者：鄭獬
朝代：宋

天子曉坐朝明光，丞相叩頭三拜章。
乞還相印避賢路，願爲天子專城隍。
上恩深厚未聞可，丞相退讓聞四方。
濃書大紙批聖語，鳴騶却入中書堂。
讀李英公傳
作者：鄭獬
朝代：宋

李密被誅猶不負，文皇顧命更何疑。
豈將當日奔亡後，比得他年富貴時。
讀蜀志
作者：鄭獬
朝代：宋

曹公屈指當時輩，天下英雄數使君。
髀肉消來還感泣，爭教漢鼎不三分。
貢麟
作者：鄭獬
朝代：宋

麟本出中國，無聞貢海濱。
豈將遠方獸，煩我太平民。
烹割羅牲餼，奔趨掃路塵。
漢高嘗聘士，此禮屬蠻人。
買桑
作者：鄭獬
朝代：宋

出持舊粟買桑葉，滿斗纔換幾十錢。
桑貴粟賤不相直，老蠶仰首將三眠。
前日風雨乖氣候，凍死箔卷埋中田。
蠶不見絲粟空鬴，安得衣食窮歲年。
贈任某
作者：鄭獬
朝代：宋

寂寞任夫子，窮山秋氣寒。
塵埃雙鬢白，金石寸心丹。
不悔窮經老，所嗟行道難。
太阿終亦斷，寧久匣中蟠。
贈儀真密禪師
作者：鄭獬
朝代：宋

渾淪老學佛，到處說支郎。
斷臂求諸法，浮杯遍十方。
自栽雙柏樹，獨坐一繩床。
惟有林間客，時來扣竹房。
贈徐登先生
作者：鄭獬
朝代：宋

鬢髪如黳眼正青，鍊來玉骨已通靈。
我來欲問金丹訣，三日林間醉不醒。
贈朱省郎
作者：鄭獬
朝代：宋

蕭灑不羈性，本自出塵埃。
棄去萬物累，健翅天地回。
白髮朱省郎，巀嶪稱高才。
春風如故人，昨日天涯來。
置酒畫堂晚，勸我白玉杯。
調笑脫俗態，高談若風雷。
歸來碧窗靜，殘照寒徘徊。
豈知丈夫志，力劈青雲開。
孤坐淚橫臆，慷慨無良媒。
世事如轉蓬，竟日千萬回。
捩翅凌赤霄，欲拉高山摧。
誰可料前途，使我孤心哀。
贈沖雅師
作者：鄭獬
朝代：宋

姑孰上人溪上居，碧松摇雨晚凉初。
誰將六角竹枝扇，來問羲之覓草書。
赤壁
作者：鄭獬
朝代：宋

帳前斫案决大議，赤壁火船燒戰旗。
若使曹公忠漢室，周郎爭敢破王師。
迫晚風雪出省咏張公達紅梅之句
作者：鄭獬
朝代：宋

雪花障路飛，飄濕紅杏韉。
歸馬碧蹄疾，踏破白玉田。
攬轡獨長想，物境真可憐。
朝紱未掛身，豪逸倚少年。
結客上高樓，珠箔遮碧天。
燒酒紫煙沸，割炙白膏鮮。
美人挪素手，笑弄琵琶絃。
醉眼生亂雲，不省到家眠。
俊遊或如失，倒指還摻然。
薄莫出華省，下馬燈已燃。
强笑破老顔，寄恨揮華箋。
翫世張公子，嗜酒真神仙。
拋擲咏紅梅，負伊清樽前。
再讀再三嘆，心斷空悁悁。
起予如繭絲，織愁成短篇。
送人東上
作者：鄭獬
朝代：宋

騏驥太俊不得馭，塵埃尚走高陽翁。
奇文泣下鬼神血，高議鑿開天地聾。
平明仗劍背我去，老蛟奮鬣歸江東。
送仲巽歸闕下
作者：鄭獬
朝代：宋

老驥不妄行，蒼鷹不虛擊。
高車折軸棄路旁，繭栗犢兒負其力。
指麾萬事自有理，不須破海驚霹靂。
君不見張侯白頭郎，仗節雍容在南國。
事如倒山落面來，談笑當之不遺策。
往時夸者欲驚俗，揭浪翻風一千尺。
屢成大獄沸如糜，六月飛霜觸白日。
張侯不矜亦不倚，老驥蒼鷹稱其德。
洞庭之北十二州，吏民帖帖甘眠食。
有詔奪歸不得留，正值風雨花狼籍。
離思浩蕩入青春，楚澤荆山淡無色。
此行况是赤縣官，賢者宜令天子識。
公雖已老心尚存，今不急用真可惜。
但用河南張漢陽，何必東山謝安石。
送元待制知福州
作者：鄭獬
朝代：宋

常公廊廟姿，龍節殿南區。
鑿開文章源，儒學比蜀都。
儀儀天章老，秀色發東吳。
相望三百載，還擁朱轓車。
風帆入天境，雲際如飛鳬。
到郡省風俗，少住使君旟。
邦人愛文字，小吏亦詩書。
歐生死北土，仙山失璠璵。
魁怪遂橫行，聖人惡奪朱。
願公正禮法，引之君子塗。
騤騤萬馬群，必有真龍駒。
它時楊得意，自可薦相如。
送公闢給事自青州致政歸吳中
作者：鄭獬
朝代：宋

青瑣仙人解玉符，秋風一夜滿江湖。
曾歌郢水非凡曲，未掃旄頭負壯圖。
終日望君天欲盡，平生知我世應無。
扁舟應約元宮保，瀟灑蓮涇二丈夫。
送吳中復鎮長沙
作者：鄭獬
朝代：宋

初登西漢文章府，便領吳王第一州。
繞郭白雲衡嶽近，滿帆明月洞庭秋。
送呂稚卿郎中奉使江西
作者：鄭獬
朝代：宋

赤蛟卧淺水，頭角不可藏。
天公果見之，叱起南山傍。
吳侯蓄奇才，投刃誰能當。
百吏如群鴉，簿領埋屋梁。
據案即時决，眸子愈精光。
不試巨鰲足，包裹百鍊鋼。
如何若漫浪，華省亦爲郎。
日署百十字，支頤對脩篁。
酒醒晚意悶，睡美春味長。
閒甚却索寞，相遇必壺觴。
平子亦疏放，爾我兩相忘。
昨日鳳凰下，詔書五色行。
特賜黄金魚，付以十州强。
江山亦畏威，指顧隨低昂。
乃知飛龍廄，放出真乘黄。
一秣一萬里，爭路看騰驤。
此行况秋色，碧江襟袖凉。
啄黍黄雀肥，鰣魚如截肪。
願加數匕飯，以慰長相望。
送周密學知真定府
作者：鄭獬
朝代：宋

白髮漢中郎，旌旗下建章。
雪通沙路潤，春入塞雲黄。
地勢井陘口，天文大昴旁。
平時卷金甲，壯略寄壺觴。
送宋屯田之湖南轉運判官
作者：鄭獬
朝代：宋

綠綬郎官笑白頭，更携龍節領諸侯。
摶風初擊三千水，投刃方排十二牛。
行色未拋京洛地，先聲已壓洞庭秋。
漢家刺部官雖小，一鑑寒冰照八州。
送岷山楊道士遊廬山
作者：鄭獬
朝代：宋

獨鶴志萬里，不肯安故林。
排翮下岷山，浩蕩窮幽尋。
初來識京師，魏闕鬰蕭森。
講書勤萬乘，賜服照華簪。
群公作詩贈，却轉清淮潯。
振策寄靈隠，採芝宿孤岑。
明月落西湖，澒洞萬頃金。
遂斷浙江潮，噴薄白日陰。
芙蓉滿越國，耶溪秋水深。
欲追二老迹，赤城窈嶔崟。
海月入長嘯，山風吹醉襟。
回橈姑孰溪，相逢慰予心。
綠髮頎而長，蕭灑見球琳。
共飛秋浦帆，飄若雲間禽。
捨我入廬阜，煙蘿極登臨。
瀑布瀉天來，飛雪寒涔涔。
手攀青桂枝，側聽白猿吟。
倚石讀周易，臨流揮素琴。
於此可忘老，身世隨浮沉。
若見荆州客，爲傳金玉音。
送張景山知康州
作者：鄭獬
朝代：宋

遂溪張太守，懇意乞南州。
家在白雲下，郡當滄海頭。
旌旗瀧水晚，風雨瘴山秋。
解却淮西印，輕爲萬里遊。
送惠思歸杭州
作者：鄭獬
朝代：宋

湖上秋風滿，歸懷豈易寬。
身隨秦樹老，夢入浙江寒。
爲客久應厭，到家貧亦安。
石房舊書在，重拂綠塵看。
送方元忠
作者：鄭獬
朝代：宋

京師惡塵土，兩足沒至踝。
狂風暴然作，塞天赤如赭。
事牽或出門，復又無馿跨。
垢汗黏透衣，留遲固不遐。
走歸掃一室，凉泉急傾灑。
琢琢客扣門，置帽懶出迓。
呼童揖客進，客語驚鄰舍。
自夸已得計，歸舟即日駕。
風塵久厭苦，喜此脫去乍。
淮影貯蒼山，飛峰皆倒挂。
霜月秋暉明，乾坤曝圖畫。
往往窮谷間，賢豪伏其下。
去而從之遊，精粗得陶冶。
剖發露光鋩，爬羅無縫罅。
豨膏滑兩軸，直縱飛黄靶。
庶以卒吾業，孰能籌周捨。
余云子語健，决去不可且。
伊昔同壯遊，清樽固屢把。
病酒常至午，醉歸每及夜。
朋輩俱飲豪，斗酒快一寫。
窮甚或見憐，怪極亦遭駡。
爾來五六年，退縮但嗟訝。
老意漸相期，歡心早已謝。
買得東皋田，束衣即歸稼。
簞笥苟非道，萬石安能藉。
期子在高秋，行當秣吾馬。
送曉容
作者：鄭獬
朝代：宋

龐眉蒼面已衰翁，猶踏天衢塵土中。
收得閒名好歸去，鮮魚白酒醉秋風。
送曹比部赴袁州
作者：鄭獬
朝代：宋

船頭獵獵兩旗翻，六月江風灑面寒。
一日却稱新太守，十年曾是舊郎官。
中間憂患誠爲甚，向老風情亦未闌。
紫背蛤蜊白醪酒，開樽長解憶長安。
送李處士南歸
作者：鄭獬
朝代：宋

駕車跨馬聲嘈嘈，長劍闊佩橫滿朝。
塵埃走趨顔髮老，先生久客得無勞。
夜來氣味有秋色，歸心鬥與秋風高。
揭竿跨浪好歸去，扁舟爛醉眠雲濤。
大小不能薦天子，遺詩有意徒嘵嘵。
送潁川使君韓司門
作者：鄭獬
朝代：宋

喜君又佩魚符去，駟馬雍容朱兩轓。
自昔諸侯潁陰國，太平宰相魏公孫。
水邊日落旌旗暗，花外風高鼓角喧。
到部行春應未晚，綠村正是杏梢繁。
送王殿直
作者：鄭獬
朝代：宋

玉尺新裁白紵衣，楊花紛泊滿衫飛。
少年不怕風塵惡，污却鄣泥走馬歸。
送盛寺丞
作者：鄭獬
朝代：宋

蕭相關中守，元瑜鄴下豪。
秋風嘶白馬，路草照青袍。
地入參旗近，河連積石高。
當年兵戰處，尊酒屬吾曹。
送石中允致仕歸新昌
作者：鄭獬
朝代：宋

鳳凰山下網羅疏，翠翮摇空去有餘。
陶令已拋彭澤印，謝敷今作會稽居。
碧峰四向晚吟處，啼鳥數聲春醉初。
更放魚舠鑑湖上，芙蓉香裏卧看書。
送禪雅歸姑蘇
作者：鄭獬
朝代：宋

秋風江上白雲飛，江氣飄蕭欲灑衣。
正是荷花滿吳國，詩人靈徹故山歸。
送程公闢給事出守會稽兼集賢殿修撰
作者：鄭獬
朝代：宋

越州太守何瀟灑，應爲能吟住集仙。
雪急紫濛催玉勒，日長青瑣聽薰絃。
一時冠蓋傾離席，半醉珠璣落彩箋。
自恨君恩渾未報，五湖終負釣魚船。
送蔡同年守四明
作者：鄭獬
朝代：宋

尚書蔡公在廊廟，器業文章第一人。
繡墩賜坐議大政，天子稱之社稷臣。
渥洼遺種出驥子，纔生七日超其群。
蔚如長松倚絕壁，灑落不雜人間塵。
東風共醉杏花下，滄波浩蕩天地春。
近者諸公薦御史，宰相未識真麒麟。
却借朱袍下南國，畫船醉眠官不嗔。
吾徒對酒共嘆息，破車快犢誠難馴。
陳蕃高才雖少對，辟書聊慰汝南民。
溪山見君亦須喜，飛雲遮路迎車輪。
朱雲風采久寂寞，豈宜遠處滄海濱。
送趙書記赴闕
作者：鄭獬
朝代：宋

草頭烟霏霏，草影摇斜暉。
殘花猶綴枝，故人何日歸。
不惜殘花飛，惟惜故人稀。
酒到君莫辭，淋漓從滿衣。
送郭元之東下
作者：鄭獬
朝代：宋

梢梢十幅健帆風，大醉長歌下浙東。
甲乙未能求將相，詩書多是誤英雄。
百年盡寄閒心外，萬事都拋冷笑中。
白面書生少奇策，不知誰建太平功。
送陳睦赴河中幕
作者：鄭獬
朝代：宋

紫皇初放第三榜，中有英豪絕世無。
天廄本生騏驥子，雲霄又得鳳凰雛。
不須虎鬥終全趙，自是龍驤首破吳。
雖作蓮花帳前客，丹臺到了姓名殊。
送隋孝廉之官桐廬
作者：鄭獬
朝代：宋

萬乘君王曾降詔，敝裘瘦馬入咸秦。
太平策略三千字，天下英豪二十人。
自合乘時攀日月，如何隨衆走風塵。
桐廬主簿官雖小，百里之間亦有民。
通州雨夜寄孫中叔
作者：鄭獬
朝代：宋

黑雨噴薄陰雲驅，昏林號風秋聲粗。
海氣熏煮怒不泄，彭彭十月推雷車。
濕衣憫默瞠無睡，起對樽酒誰爲娛。
此心豈復有雙羽，一夜飛去不可拘。
昔與子同入京師，借屋共寄西城廬。
愛我議論有可採，携草就我誇染濡。
鍊出五色補天漏，拈筆蘸墨縱橫塗。
子云朋友當如是，脫然意快如獰駒。
京師天子之所宅，樓殿堆疊騎天衢。
瓦光流碧滑欲走，繢畫顛倒橫相舁。
東風薰濃一千里，黄蜂蝴蝶飛蘧蘧。
高樓張旗鬥煮酒，沉香滿榼金真珠。
玉盆一飲醉不醒，落花滿衫行相扶。
未幾子去遊西洛，嗟我出門獨騎馿。
晚落塵埃兩袖淚，望子不見風吹裾。
三月殿前試不中，青冥失計遊五湖。
撫劍東南看滄海，大江正值秋風初。
我疑海神怒天熱，直欲上薄東日烏。
乾坤頓撼壯人意，揭竿便欲尋狂奴。
九月歸來已霜蚤，肥膏紫蟹溶金酥。
南窗燈火夜可喜，篋中卷冊聊鋪舒。
讀倦抱膝一吐氣，契闊各在天一隅。
相別於今二百日，飛雁南來無北書。
遊從歡喜似舊否，洛下爲學安穩無。
雖然貧窘少倚頼，空腸慎勿多悲吁。
聖賢獨立以待用，提出日月還唐虞。
天地當中貫一柱，孟子所謂大丈夫。
躁兒跳躍不足數，插翅强欲飛蟾蜍。
縱子不遇乃至死，勉之學爲荀楊徒。
逢賈老
作者：鄭獬
朝代：宋

買得虛名東路歸，自憐鷗鳥本忘機。
吾師不用苦迎送，亦是當時一布衣。
遊清凉寺
作者：鄭獬
朝代：宋

野思不可收，瞥若孤雲生。
船頭插芳草，閒踏飛花行。
春江摇夕陽，綠波鱗鱗明。
更欲待潮歸，高城聞鼓聲。
遊金明池
作者：鄭獬
朝代：宋

萬座笙歌醉復醒，繞池羅幕翠烟生。
雲藏宮殿九重碧，春入乾坤五色明。
波底畫橋天上動，岸邊遊客鑑中行。
金輿時幸龍舟宴，花外風飄萬歲聲。
過三十六洞·其一
作者：鄭獬
朝代：宋

草深樹密不見溪，但聞地底溪聲迴。
忽從山口渡流水，始知此溪山北來。
過三十六洞·其三
作者：鄭獬
朝代：宋

高溪却瀉低溪水，溪裏分明見白沙。
夜來山上暴風雨，溪口流出紅桃花。
過三十六洞·其二
作者：鄭獬
朝代：宋

蒼山連環不斷頭，溪聲繞山無時休。
後溪已穿綠樹去，前溪却向山前流。
過十丈山
作者：鄭獬
朝代：宋

慣向長安事朝謁，滿衫塵土厚於泥。
行人若愛青山好，何不暫時留馬蹄。
過魏都
作者：鄭獬
朝代：宋

憶把貂裘買玉壺，重來不敢解金魚。
當時曾謁將軍府，今日還乘使者車。
歌管漸非人去後，樓臺依舊雪消初。
韓門弟子偏怊悵，淚滿朝陽耆舊書。
道旁稚子
作者：鄭獬
朝代：宋

稚兒怕寒床下啼，兩骭赤立仍苦饑。
天之生汝豈爲累，使汝不如鳬鶩肌。
官家桑柘連四海，豈無寸縷爲汝衣。
羨爾百鳥有毛羽，冰雪滿山猶解飛。
遣興勉友人
作者：鄭獬
朝代：宋

人生三萬六千日，二萬日中愁苦身。
惟有無心消遣得，有心到了是癡人。
還汪正夫山陽小集
作者：鄭獬
朝代：宋

汪子文章何偉奇，如觀天子乘輿儀。
怛然暴見殊驚疑，舌拄上齶兩目癡。
定神屏氣試引窺，漸識羽衛行相隨。
金吾佽飛開中逵，橫刀執矟鐵馬馳。
畫旆赤白盤龍螭，大角一百二十支。
鐃鼓嘲轟雜橫吹，繡幡絳幢何紛披。
䍐罼鈹戟開黄麾，屬車{車急}轔霹靂移。
侍郎御史冠峨危，圓扇孔雀雙翅垂。
辟邪白澤飛麟麒，金輅赤馬火鬣鬐。
飄飄鳳蓋翳華芝，水光鐵甲羽林兒。
二十四仗驅熊貔，長殳闊劍梢魍夔。
團花絳袖武士衣，大小不同雖異宜。
要之盡是聖賢爲，奇服怪玩一不施。
斥之所以尊皇威，汪子之文正類斯。
一十五軸紛葳蕤，爛光直欲紙上飛。
長篇短篇傾珠璣，題說論序及賦詩。
篇雖不同皆有歸，要之孔子韓退之。
留讀旬日不知疲，大渴適得甘露飴。
我欲誦記留肝脾，惟我老鈍無記持。
又無小吏操筆揮，或可寫留慰朝饑。
二者不遂其齎咨，今復奪去心黭黟。
室中斗覺無光輝，靈寶不可留洿池。
風雨送還滄海湄，嗟我居陳逾歲時。
兩耳無聞如塞泥，遂恐聾瞶不可醫。
子來乃得時攻治，摐金伐石鳴鼓鼙。
氣豪却似相凌欺，因子文章張我師。
使我發此狂簡辭。
邇英閣早直
作者：鄭獬
朝代：宋

綠樹蔭脩廊，雲深別殿凉。
星文開帝座，玉色泛天光。
大典尊周孔，名家盛漢唐。
自憐携釣手，持筆翠旒旁。
鄖陽道中
作者：鄭獬
朝代：宋

白馬春風綠草長，行人踏破碧溪光。
隔山啼鳥自相應，臨水幽花應更香。
壠上驚飛青尾雉，桑間閒立蒨裙娘。
白頭關吏還相問，不信相如是故鄉。
酒寄通州吳先生
作者：鄭獬
朝代：宋

往年醉倒先生家，今寄綠灑滄海涯。
此酒到時春已晚，猶應趁得賞殘花。
酒寄郭祥正
作者：鄭獬
朝代：宋

第一荆州白玉泉，蘭舟載與酒中仙。
却須捉住鯨魚尾，恐怕醉來騎上天。
酬余補之見寄
作者：鄭獬
朝代：宋

吾友補之會稽家，高眉大眼稱才華。
入京共收太學第，姓名頭角相撐磨。
高樓管弦相與雜，黄金酒面溶成波。
樽前軒昂如孤鷹，四顧不見雀與蛙。
試招紙筆恣揮掃，縱橫噴薄不可遮。
我疑君心如春風，呵吐草樹皆成花。
忽然驚爆險絕句，旱天霹靂雷霆車。
我輩觀之瞪兩眼，汗流滿面空長嗟。
明年南北別君去，落照滿帆秋風斜。
天涯朋歡少披豁，還如穴鰋跳泥沙。
兩耳喧聒久厭苦，思君便欲飛仙槎。
前時得君山陽書，副之長句封天葩。
筆墨勁健愈精絕，鐵繩鈕縛虬爪牙。
有時風雨恐飛去，嘗自密鎖金鴉叉。
嗟我文字苦慳短，才力不敵兩角蝸。
下筆欲答輒自止，如君一句已可誇。
持此聊且謝勤叩，念君不見愁無涯。
酬公達
作者：鄭獬
朝代：宋

小吏扣關聲啄啄，山夫驚落手中杯。
不知天上何緣到，袖裏携將明月來。
酬張仲巽見督龍山之遊·其一
作者：鄭獬
朝代：宋

渚宮曾燕菊千枝，落日須將急琖追。
料得山花也相愛，使君來晚不嫌遲。
酬張仲巽見督龍山之遊·其二
作者：鄭獬
朝代：宋

倒尊擲帽愧新詩，後日歡遊亦可追。
自是東風多逸興，不關南郡出遊遲。
酬王生
作者：鄭獬
朝代：宋

兩日立我門，再拜求我詩。
我詩非美粟，安得充君饑。
十年誦周易，滿腹文王辭。
文王不可見，使我空涕洟。
酬盧載
作者：鄭獬
朝代：宋

三百年來無作者，杜陵氣象久焦乾。
縱吟一夜鬼神哭，開卷滿天星斗寒。
渾脫無蹤宜造化，塵泥有意污波瀾。
傷懷刻句無人會，寄與江南庾信看。
酬隨子直十五兄
作者：鄭獬
朝代：宋

通州窮並大海涯，厥壤不毛坤德虧。
床下矍索穴蟛蜞，我初來居常吟悲。
見君顔采方伸眉，眸子清徹鬢垂頤。
中懷洞然無由歧，鎸鑱文字干有司。
古書細鈔指生胝，弟姪鳬雁行纍纍。
脫衣易粟飴其饑，慈祥孝友鄉里推。
前者天子親饗祠，黄紙赦書疾風馳。
挂羅山林網逸遺，守臣奉詔敢言遲。
外臺使者爭薦之，野廬供餼禮所宜。
白袍大袖何紛披，來居太學森蘭芝。
世俗譏議喜瑕疵，蒼蠅往來工讒詞。
椎鑿璞玉生瘡痍，猛虎不如牆下貍。
聽者雖明豈無疑，紫薇群公文章師。
發以鉅策健筆隨，鋪紙吐論語亦奇。
綴名紙末何其卑，藻火爲裳誠倒施。
赤驥不得黄金羈，編之下櫪耳羸垂。
令我包羞心鬰伊，一舸東入長淮湄。
勿言顯發遂無期，青衫猶足慰妻兒。
海陵得君七字詩，重謝解謗稱相知。
我雖有言如鈍錐，說之不入何能爲。
願子加餐善自持，高山峨峨寸土基。
前塗如壁不可窺，榮落窮通各有時。
酴醿
作者：鄭獬
朝代：宋

清香無物敵，粉葉自成圍。
白玉瓏璁髻，珍珠纓絡衣。
重九後見新菊
作者：鄭獬
朝代：宋

年年時節菊初開，滿插花枝倒酒杯。
今日秋風欺病客，惟將白髮上頭來。
重到城東有感三首·其一
作者：鄭獬
朝代：宋

曾訪花翁醉玉壺，重來花下盡平蕪。
東風繞袖應相識，記得當年舊酒徒。
重到城東有感三首·其三
作者：鄭獬
朝代：宋

仙桃移在玉欄初，紅抹胭脂嫩點酥。
聞道飄零落人世，清香得似舊時無。
重到城東有感三首·其二
作者：鄭獬
朝代：宋

好春初滿杏園花，十里曾携載酒車。
今日黄雲衰草地，不堪更送賈長沙。
野步
作者：鄭獬
朝代：宋

留著雲扉儘晚關，穿林踏破紫苔斑。
虹蜺渴雨欲下澗，魍魎避人還入山。
石觜露烟孤歷刺，溪腰纏草綠灣環。
野僧有意待明月，獨倚一筇松竹間。
金陵道中
作者：鄭獬
朝代：宋

六國相排一局棋，岸頭百草野烟微。
樹深啼鳥自相失，山靜晚雲猶未歸。
濡口潮回殘照滿，石城春盡亂花飛。
周郎屈指圖天下，誰道江南玉鱠肥。
錢塘觀燈
作者：鄭獬
朝代：宋

碧海芙蓉徹夜開，亂花前後盡樓臺。
坐看萬里河漢外，移下一天星斗來。
醉客倚欄吹玉笛，美人弄鏡插香梅。
誰能飛入月宮去，捉住嫦娥不放回。
閒居二首·其一
作者：鄭獬
朝代：宋

空庭羅雀網，應似翟侯居。
多病惟尋藥，忘機不著書。
僧來留石鼎，人在典金魚。
惟有南窗睡，春來分不疏。
閒居二首·其二
作者：鄭獬
朝代：宋

不從山下住，若箇似山家。
留地教移竹，開門自掃花。
林疏容鶴卧，溪浄怕雲遮。
落日杖藜去，塍頭看稻牙。
閒悶
作者：鄭獬
朝代：宋

閒悶萬千縷，金刀不可裁。
逢人心不記，見酒眼方開。
亂夢無時斷，殘春數日回。
東風固相惱，時送落花來。
閔雨
作者：鄭獬
朝代：宋

潭底乖龍喚不譍，驕陽似欲敗西成。
虛堂永夜耿無寐，起聽四郊車水聲。
阻風遊銅陵護法寺
作者：鄭獬
朝代：宋

白浪浮江打白沙，江頭綠竹對僧家。
春風也似玉京好，一樹殘紅山杏花。
陪程太師宴柳湖歸
作者：鄭獬
朝代：宋

鳴珂曉日動，畫旗春風斜。
馬蹄碧玉砧，踏破黄金沙。
夾路盡高柳，屹如紺璧遮。
草軟藉遊人，樹暖啼嬌鴉。
長湖畜元氣，飛亭插蒼霞。
開樽適逸調，笑言醉方嘩。
人意重於春，酒香濃勝花。
所嗟無壯士，挽住白日車。
上馬橫馱歸，不省歸到家。
淮陽有此境，足爲天下誇。
要路諳機穽，㹞㹞爭齒牙。
願公且留鎮，所得歡無涯。
卷袖倒大白，秀髮欹烏紗。
時與東風期，一來賞春花。
陳蔡旱
作者：鄭獬
朝代：宋

萬頃無寸苗，旱氣白於水。
桑葉蟲蝕盡，蠶未三眠起。
挽舟如挽山，何緣出泥滓。
滯冤何足言，耕夫將餓死。
雜興三首·其一
作者：鄭獬
朝代：宋

女媧鍊五石，上補天之缺。
如錮黄金液，萬古無由裂。
堯舜首制度，巨防高巀嵲。
後世日破穿，通爲萬鼠穴。
譬彼果蓏蟲，熟爛恣攻嚙。
豈無良工手，一起爲施設。
非若天之難，前輩有夔卨。
苟或不關心，女媧亦爲拙。
雜興三首·其三
作者：鄭獬
朝代：宋

秦皇按長劍，殺人如刈草。
何獨李斯輩，竟以丞相老。
漢元服儒衣，收諫如蓄寶。
何獨蕭望之，誅鉏恨不早。
滄海飛天波，枯澤淤行潦。
劉累嬰其喉，蛟龍不爲暴。
魯士固多賢，親師仲尼道。
至於出處間，惟有顔生到。
雜興三首·其二
作者：鄭獬
朝代：宋

塊泥封兩耳，師曠亦爲聾。
離朱捏兩目，觸面不得通。
折弓斷其臂，安得爲逢蒙。
白日照六合，光耀當天中。
苟爲物所蝕，齯齒猶成童。
君子誠其意，默通大化工。
所以虞舜明，不在雙重瞳。
離蔡州
作者：鄭獬
朝代：宋

風吹醉面出南州，兩行紅裙立馬頭。
已過落花時節晚，不須再拜苦相留。
離雲中一首
作者：鄭獬
朝代：宋

南歸喜氣滿東風，草軟沙平馬足鬆。
料得家人相聚說，也知今日發雲中。
雨夜懷唐安
作者：鄭獬
朝代：宋

歸心日夜逆江流，官柳三千憶蜀州。
小閣簾櫳頻夢蝶，平湖煙水已盟鷗。
螢依濕草同爲旅，雨滴空階別是愁。
堪笑邦人不解事，區區猶借陸君留。
雨後江上
作者：鄭獬
朝代：宋

船泊碧鑑裏，清風晚思長。
江皋過微雨，秋色滿斜陽。
浮野山光動，侵衣水氣凉。
好尋紫溪叟，共醉碧荷香。
雨雪雜下·其一
作者：鄭獬
朝代：宋

雨鬥雪聲相雜下，飄蕭密勢灑空來。
北風有意待寒臘，只放飛花一半開。
雨雪雜下·其二
作者：鄭獬
朝代：宋

楚江雲暖凍未得，雪粒飄來著地稀。
恰似小園寒食後，梨花零亂雨中飛。
雨餘
作者：鄭獬
朝代：宋

飛雨淙淙萬弩奔，雨餘氣象變朝曛。
長虹挂雨出青嶂，落日翻光燒赤雲。
得水跳蛙惟召鬧，投林栖雀自求群。
欲尋方外無窮樂，更滿梨花四五分。
雪中梅
作者：鄭獬
朝代：宋

臘雪欺梅飄玉塵，早梅鬥巧雪中春。
更無俗艷能相雜，惟有清香可辨真。
姑射仙人冰作體，秦家公主粉爲身。
素娥已自稱佳麗，更作廣寒宮裏人。
雪晴
作者：鄭獬
朝代：宋

一抹明霞暗淡紅，瓦溝已見雪花溶。
前山未放曉寒散，猶鎖白雲三兩峰。
雪裏梅
作者：鄭獬
朝代：宋

武皇未識長卿才，多向吳王故國來。
誰見江南佳賞處，月中詞客雪中梅。
雲中憶歸
作者：鄭獬
朝代：宋

何日燕南去，平生此別稀。
定知花已發，不及雁先歸。
寒日連雲慘，驚沙带雪飛。
雲中風土惡，換盡別家衣。
雷震
作者：鄭獬
朝代：宋

四月老陽盡，蟄雷方發聲。
七月連大雨，碾天三日鳴。
夜或發狂震，卧者皆起驚。
奔電曄然作，忽如烈火明。
高樹大百尺，霹倒燒其根。
往往光曜中，時見怪物形。
飛雹大如指，萬弩相奔傾。
椎擊鳥雀群，掩地交縱橫。
雷者主號令，爲天之常經。
奮豫既過時，及此何匉訇。
無乃號令失，安得四時平。
春秋書震電，推之在五行。
天道儻可信，使我心不寧。
頃年嘗與董伯孫數子獵兔抵馬欄今日重來解鞍佛舍見高儀之題云躍馬飛鶻至此追念疇昔因紀一絕兼呈儀之
作者：鄭獬
朝代：宋

昔年嘗臂海東鶻，醉客高飛鐵馬群。
今日見君題壁處，自憐曾是舊將軍。
題僧文瑩所居壁
作者：鄭獬
朝代：宋

西湖頻送客，綠波舟檝輕。
春入蘿徑靜，浪花翻遠晴。
題名碑石琢之已成求章伯益先生篆額
作者：鄭獬
朝代：宋

老匠隳山斬蒼石，偃然巨璞長於席。
銳鑿飛椎日鑱擊，金錞嘲轟滿虛室。
白沙礲就大禹圭，紺滑自同青玉色。
兩螭攫拏相鬥立，欲求大篆冠其額。
先生絕妙不須言，引墨爲我一落筆，蟠屈玉筯入石壁。
吾曹名氏遂輝赫，異物不復容侵蝕。
赤尾鯉魚問消息，丐我數字得不得。
題垂虹橋寄同年叔楙秘校
作者：鄭獬
朝代：宋

三百欄干鎖畫橋，行人波上踏靈鼇。
插天螮蝀玉腰闊，跨海鯨鯢金背高。
路險截開元氣白，影寒壓破大江豪。
此中自與銀河接，不必仙槎八月濤。
題招提院靜照堂
作者：鄭獬
朝代：宋

招提去山遠，還似在山家。
晚日惟歸鳥，春風自落花。
空談銷劍火，醉墨灑天葩。
更欲拏舟去，清溪月正華。
題杭郡閣
作者：鄭獬
朝代：宋

雨影橫殘虹，秋容映陰日。
寒江带暮流，曉角穿雲出。
峰藏翠如織，宿鳥去無迹。
封書寄所懷，聊託金門翼。
題正夫小齋栽新竹
作者：鄭獬
朝代：宋

斲開俗境栽新竹，滿地冰圓映玉膚。
高梢爭出翠鳳尾，孤根對植蒼龍鬚。
雨聲曾洗越溪石，風影寫成湘水圖。
獨有素娥留夜月，與君相對倒金壺。
題淮陰侯廟
作者：鄭獬
朝代：宋

漢高不得淮陰將，天下雌雄未可知。
力勸君王回蜀道，便携諸將破秦師。
故人斬首誠非策，女子陰謀遂見欺。
終使英雄鑒成敗，未圖功業自先疑。
題處士居
作者：鄭獬
朝代：宋

高卧太湖石，自嫌名利腥。
網羅當道路，鴻鵠出青冥。
氣貯秋琴淡，心蟠古劍靈。
我來閒劇論，山鬼不須聽。
題關彥長孤山四照閣
作者：鄭獬
朝代：宋

湖山天下之絕境，群山繞湖千百重。
碧笋四插明鏡外，此閣正落明鏡中。
綠波一穗掃沙尾，擁門盡是紅芙蓉。
清香斷處接蒼靄，綠蘿攀樹登高峰。
當軒不置窗與檻，湖光山翠還相通。
側耳似聞天上語，接手便欲翻長空。
忽疑躍入畫屏上，但覺毛髮生清風。
光景動蕩失天地，直與顥氣爭雌雄。
君何容易得此處，著意鑱鑿由天公。
西湖雖然多佳境，遊人到此景遂窮。
昔日郎官退居此，足踏藤履手携筇。
時陪金壺宴親舊，船飛兩楫如歸鴻。
溪魚鮮白玉膏脆，林果紅熟燕脂濃。
揮弄清泉倚蒼石，當時即是神仙翁。
又况諸子盡奮發，綠袍照爛時相從。
我來登覽但嘆息，有家不得居江東。
至今此景常入夢，尚有清氣留心胸。
屢蒙書尾追拙唱，强臨紙札誠難工。
湖山有靈必見笑，便與棄擲無留蹤。
直須收拾買鄰舍，兄乎異日能相容。
食魚憶新開湖·其一
作者：鄭獬
朝代：宋

柳條穿頰一雙鯉，鱗插金錢腰尾長。
何日酒泉飛白浪，湖邊先問把罾郎。
食魚憶新開湖·其二
作者：鄭獬
朝代：宋

曾繫畫船湖北樹，船家新撇白醪醅。
紫荷蓋下黄金尺，只就罾頭買得來。
飲醉
作者：鄭獬
朝代：宋

小鍾連罰十玻璃，醉倒南軒爛似泥。
睡起不知人已散，斜陽猶在杏花西。
驟寒
作者：鄭獬
朝代：宋

四擁蒼雲拂浪驚，北風飛下海濤聲。
水摇冰骨凍未得，雨作雪花開不成。
玉匣寶刀鋒欲折，鐵衣戰騎力還生。
杏梢柳葉無聊頼，爲祝鳴鳩探晚晴。
鷺鷥
作者：鄭獬
朝代：宋

小屏飛鷺雪褵褷，窗影初摇晚竹枝。
獨倚枕函無一事，無何鄉裏覺來時。
黄雀
作者：鄭獬
朝代：宋

啾啾黄雀竹間飛，日晚復歸枝上棲。
雪粒蓋地三寸玉，地膚凍裂不作泥。
錦韝公子臂蒼鶻，快馬踏下黄雲低。
馬前紫兔躍白草，老拳下批饑兒啼。
啄鮮裂血飽腹去，可憐黄雀空死饑。
齊山晚歸
作者：鄭獬
朝代：宋

飲散齊山晚，夕陽秋浦紅。
不須鞭五馬，十里聽松風。
丁巳生朝
作者：释元肇
朝代：宋

露白风清八月时，晨光初度透熹微。
更添来岁一分健，便是浮生七十稀。
识得荣枯皆是妄，了知出处未全非。
旁人不用相熏祝，自有天香桂子飞。
丁巳生朝
作者：释元肇
朝代：宋

露白风清八月时，晨光初度透熹微。更添来岁一分健，便是浮生七十稀。识得荣枯皆是妄，了知出处未全非。旁人不用相薰祝，自有天香桂子飞。
七夕
作者：释元肇
朝代：宋

年年逢七夕，鹊绕故枝惊。天上谁曾会，人间自动情。巧云还易散，曲月岂长明。大拙无如我，孤吟晓未成。
七夕
作者：释元肇
朝代：宋

年年逢七夕，鹊遶故枝惊。
天上谁曾会，人间自动情。
巧云还易散，曲月岂长明。
大拙无如我，孤吟晓未成。
万年开新塘
作者：释元肇
朝代：宋

八峯聚首最幽奇，驱石拦云贮碧池。
倒拥旌幢千影树，平沈星象一枰碁。
争鸣已被蛙先觉，归宿多应鹭未知。
肝胆到来都照了，何须更待入门时。
万年开新塘
作者：释元肇
朝代：宋

八峰聚首最幽奇，驱石拦云贮碧池。倒拥旌幢千影树，平沈星象一枰棋。争鸣已被蛙先觉，归宿多应鹭未知。肝胆到来都照了，何须更待入门时。
上官右史
作者：释元肇
朝代：宋

螭坳立后别明光，岁晚婆娑庆幸堂。鹤怨只能随发白，菊愁竟不上腰黄。西归有地从先垄，北望长江是故乡。枌下解空情已尽，西风吹泪湿斜阳。
上官右史
作者：释元肇
朝代：宋

螭坳立后别明光，岁晚婆娑庆幸堂。
鹤怨只能随髮白，菊愁竟不上腰黄。
西归有地从先垄，北望长江是故乡。
枌下解空情已尽，西风吹泪湿斜阳。
上官右史庆幸堂
作者：释元肇
朝代：宋
体裁：五言律诗

先生何庆幸，年老乐安闲。得地无多亩，营堂不数间。种花皆结子，移石便成山。只有双双鹤，相随日往还。
上水心先生三首
作者：释元肇
朝代：宋

文字滔滔江汉东，早从伊洛定宗风。中兴之后数人物，北斗以南唯此公。闻道治平犹草奏，向来持论不和戎。匪伊再入脩门去，只有孤忠与昔同。华发萧骚减带围，可胜忧国更伤时。乐天名位微堪酒，灵运池塘不废诗。架上牙签烧烛短，窗间花影转春迟。天教惜取如椽笔，要勒磨崖大字碑。十年瓶钵走天涯，四海声名一永嘉。不趁新霜尝橘柚，了无归梦到蒹葭。江头来往春强半，门外推敲月又斜。换骨夺胎如得妙，愿从勾漏问丹砂。
上水心先生三首·其一
作者：释元肇
朝代：宋

文字滔滔江汉东，早从伊洛定宗风。
中兴之后数人物，北斗以南唯此公。
闻道治平犹草奏，向来持论不和戎。
匪伊再入修门去，只有孤忠与昔同。
上水心先生三首·其一
作者：释元肇
朝代：宋

文字滔滔江汉东，早从伊洛定宗风。中兴之后数人物，北斗以南唯此公。闻道治平犹草奏，向来持论不和戎。匪伊再入脩门去，只有孤忠与昔同。
上水心先生三首·其三
作者：释元肇
朝代：宋

十年瓶钵走天涯，四海声名一永嘉。不趁新霜尝橘柚，了无归梦到蒹葭。江头来往春强半，门外推敲月又斜。换骨夺胎如得妙，愿从勾漏问丹砂。
上水心先生三首·其三
作者：释元肇
朝代：宋

十年缾钵走天涯，四海声名一永嘉。
不趁新霜尝橘柚，了无归梦到蒹葭。
江头来往春强半，门外推敲月又斜。
换骨夺胎如得妙，愿从勾漏问丹砂。
上水心先生三首·其二
作者：释元肇
朝代：宋

华发萧骚减带围，可胜忧国更伤时。乐天名位微堪酒，灵运池塘不废诗。架上牙签烧烛短，窗间花影转春迟。天教惜取如椽笔，要勒磨崖大字碑。
上水心先生三首·其二
作者：释元肇
朝代：宋

华髮萧骚减带围，可胜忧国更伤时。
乐天名位微堪酒，灵运池塘不废诗。
架上牙籤烧烛短，窗间花影转春迟。
天教惜取如椽笔，要勒磨崖大字碑。
上浙翁
作者：释元肇
朝代：宋
体裁：七言律诗

凌霄峰顶极高寒，中有高人把钓竿。万里江湖未归客，满天风雪独凭阑。医和世遇肱三折，慈氏门开指一弹。管领梅花春有意，免教回首望长安。
与印学正
作者：释元肇
朝代：宋
体裁：七言律诗

郢手由来善运斤，楚天空阔鹗书频。蛟龙岂是池中物，虮虱聊为地上臣。细雨斜风潜入夜，岸花汀草已知春。君如不负虚前席，治体当言寝积薪。
与郑明府四首
作者：释元肇
朝代：宋

疏烟漠漠走风沙，古木寒芜欲莫鸦。拾穗村童涉溪水，数声渔笛隔芦花。柴门窄窄对江开，脉脉寒潮入浦回。笑语邻翁倚篱落，夕阳微处竹舆来。结束才容四五人，绠长尤恐井生浑。浊醪不受殷勤劝，笑把黄花过一村。天外横河泣露寒，中秋月好傍楼看。高标不及康庐远，难博渊明一笑欢。
与郑明府四首·其一
作者：释元肇
朝代：宋

疎烟漠漠走风沙，古木寒芜欲莫鸦。
拾穗村童涉溪水，数声渔笛隔芦花。
与郑明府四首·其一
作者：释元肇
朝代：宋

疏烟漠漠走风沙，古木寒芜欲莫鸦。拾穗村童涉溪水，数声渔笛隔芦花。
与郑明府四首·其三
作者：释元肇
朝代：宋
体裁：七言绝句

结束才容四五人，绠长尤恐井生浑。浊醪不受殷勤劝，笑把黄花过一村。
与郑明府四首·其二
作者：释元肇
朝代：宋
体裁：七言绝句

柴门窄窄对江开，脉脉寒潮入浦回。笑语邻翁倚篱落，夕阳微处竹舆来。
与郑明府四首·其四
作者：释元肇
朝代：宋

天外横河泣露寒，中秋月好傍楼看。
高标不及康庐远，难博渊明一笑懽。
与郑明府四首·其四
作者：释元肇
朝代：宋

天外横河泣露寒，中秋月好傍楼看。高标不及康庐远，难博渊明一笑欢。
中秋
作者：释元肇
朝代：宋

今夜中秋月，相看异楚江。侵阶如有雪，透屋欲无窗。鹊为无枝绕，钟因得句撞。不知风露冷，吟到影成双。
中秋
作者：释元肇
朝代：宋

今夜中秋月，相看异楚江。
侵阶如有雪，透屋欲无窗。
鹊为无枝遶，钟因得句撞。
不知风露冷，吟到影成双。
中秋
作者：释元肇
朝代：宋

满目依然明镜流，无家空折大刀头。
人间动是经年别，客裏尤深此夜愁。
牢落关河还出塞，萧条江国更登楼。
不知何处风砧发，添得诗人两鬓秋。
中秋
作者：释元肇
朝代：宋

满目依然明镜流，无家空折大刀头。人间动是经年别，客里尤深此夜愁。牢落关河还出塞，萧条江国更登楼。不知何处风砧发，添得诗人两鬓秋。
中秋下含辉亭
作者：释元肇
朝代：宋

秋意足凄冷，归心只自怜。
乱峯分落照，隻鴈度遥天。
拙学千金帚，浮生上水船。
含晖亭畔月，最好别时圆。
中秋下含辉亭
作者：释元肇
朝代：宋

秋意足凄冷，归心只自怜。乱峰分落照，只雁度遥天。拙学千金帚，浮生上水船。含晖亭畔月，最好别时圆。
乌衣园
作者：释元肇
朝代：宋

乌衣园裏过，不觉立多时。
旧事人能说，春风燕得知。
倒垂池上柳，斜插酒边旗。
来往城南路，年年长别离。
乌衣园
作者：释元肇
朝代：宋

乌衣园里过，不觉立多时。旧事人能说，春风燕得知。倒垂池上柳，斜插酒边旗。来往城南路，年年长别离。
乖目相者
作者：释元肇
朝代：宋
体裁：五言律诗

一双乖角眼，阅世妙无伦。白日常穿市，青云少见人。未尝眠锁店，午后听钟邻。盍向边头看，谁为阁上麟。
九日
作者：释元肇
朝代：宋
体裁：五言律诗

今逢重九名，居野见幽清。地静黄花早，天空落叶声。耕人齐上垄，荒日半沈城。除却陶彭泽，同谁话此情。
九日
作者：释元肇
朝代：宋

晓烟和露湿秋光，幽鸟声声在翠篁。世事又随明日别，菊花只作去年香。风前落帽人千古，云外惊寒雁一行。脱木萧疏砧杵急，倚筇无语到斜阳。
九日
作者：释元肇
朝代：宋

晓烟和露湿秋光，幽鸟声声在翠篁。
世事又随明日别，菊花只作去年香。
风前落帽人千古，云外惊寒鴈一行。
脱木萧疎砧杵急，倚筇无语到斜阳。
书薛野鹤水竹稿
作者：释元肇
朝代：宋
体裁：五言律诗

野性昂如鹤，期君寿合坚。虽然传去世，必定得为仙。华表千年后，崖铭几字全。诗名长不泯，集是石龟编。
二虫诗
作者：释元肇
朝代：宋

蛛螫包祸心，满腹皆素丝。
补缀曾无功，贪伤不知疲。
谁云禁网密，施设近茅茨。
旦暮待游蚋，所得亦已卑。
蝎虎夸捷巧，缘壁行跂跂。
蛜蝛青蝇辈，苦遭暗中窥。
失身在蛛网，竟日秋檐垂。
蛛犹惧蝎绐，睥睨不敢为。
蛛网既已裂，蝎命不亦危。
嗟哉復嗟哉，诚大黠小痴。
纷纷事争夺，復何异于斯。
我闵为解粘，蝎去何所知。
但令嬉饱日，莫忘倒县时。
感彼两物情，成此一篇诗。
二虫诗
作者：释元肇
朝代：宋

蛛螫包祸心，满腹皆素丝。补缀曾无功，贪伤不知疲。谁云禁网密，施设近茅茨。旦暮待游蚋，所得亦已卑。蝎虎誇捷巧，缘壁行跂跂。蛜蝛青蝇辈，苦遭暗中窥。失身在蛛网，竟日秋檐垂。蛛犹惧蝎绐，睥睨不敢为。蛛网既已裂，蝎命不亦危。嗟哉复嗟哉，诚大黠小痴。纷纷事争夺，复何异于斯。我闵为解粘，蝎去何所知。但令嬉饱日，莫忘倒县时。感彼两物情，成此一篇诗。
云谷日者
作者：释元肇
朝代：宋

卖卜不论钱，开囊乞赠篇。先生虽有术，野客不知年。披雪穿吴市，占星落楚天。茫茫寰海内，为觅隐神仙。
云谷日者
作者：释元肇
朝代：宋

卖卜不论钱，开囊乞赠篇。
先生虽有术，野客不知年。
披雪穿吴市，占星落楚天。
茫茫寰海内，为觅隠神僊。
仲子平下第二首
作者：释元肇
朝代：宋

直道干时徒尔劳，归来门径长蓬蒿。朱研玉露点周易，灯拨金花读楚骚。时把渔竿钓烟雨，閒同僧饭荐溪芼。儿曹不会个中意，只管区区问绿袍。不是云林胜市朝，都将名利等鸿毛。床头纸被今年破，林外霜风昨夜高。虚白室无儋石计，清新诗有十分豪。黄花时节明朝是，冷眼相看栗里陶。
仲子平下第二首·其一
作者：释元肇
朝代：宋

直道干时徒尔劳，归来门径长蓬蒿。朱研玉露点周易，灯拨金花读楚骚。时把渔竿钓烟雨，閒同僧饭荐溪芼。儿曹不会个中意，只管区区问绿袍。
仲子平下第二首·其一
作者：释元肇
朝代：宋

直道干时徒尔劳，归来门径长蓬蒿。
朱研玉露点周易，灯拨金花读楚骚。
时把渔竿钓烟雨，閒同僧饭荐溪芼。
儿曹不会箇中意，只管区区问绿袍。
仲子平下第二首·其二
作者：释元肇
朝代：宋
体裁：七言律诗

不是云林胜市朝，都将名利等鸿毛。床头纸被今年破，林外霜风昨夜高。虚白室无儋石计，清新诗有十分豪。黄花时节明朝是，冷眼相看栗里陶。
兰
作者：释元肇
朝代：宋
体裁：七言绝句

绝无人处有香飘，树底岩根雪未消。千古醒魂招不返，晚风斜日恨萧萧。
写照王肖岩
作者：释元肇
朝代：宋

王君善写真，当世独超伦。才见皆能识，方知妙入神。鸳行传国士，麟阁貌功臣。安有工夫到，寒岩枯木身。
写照王肖岩
作者：释元肇
朝代：宋

王君善写真，当世独超伦。
纔见皆能识，方知妙入神。
鸳行传国士，麟阁貌功臣。
安有工夫到，寒岩枯木身。
凤仙花
作者：释元肇
朝代：宋
体裁：五言律诗

凤者世难逢，花开瑞亦同。九苞元有种，五色自成丛。竹实无心食，池光照影中。玉箫吹不彻，飞起向秋风。
初至建邺
作者：释元肇
朝代：宋
体裁：七言绝句

六朝陈迹认应难，只有春风燕子还。陌上花开又花落，看人来往是钟山。
别心首座
作者：释元肇
朝代：宋
体裁：七言律诗

四面湖山展画屏，故人相见眼偏青。迎风春鸟语犹滑，过雨山花睡欲醒。出处既分南北海，别离空恨短长亭。明朝又作松江去，几棹烟波月满汀。
别菊
作者：释元肇
朝代：宋
体裁：七言绝句

世情迁变总由他，冷眼相看只此花。露叶霜枝愁不语，主人明日又天涯。
剡中
作者：释元肇
朝代：宋

雨宿剡中寺，晓行犹未晴。
诸峯云不定，迭磵水争鸣。
野店穿心过，村樵当面横。
寻思戴安道，千古一溪清。
剡中
作者：释元肇
朝代：宋

雨宿剡中寺，晓行犹未晴。诸峰云不定，叠涧水争鸣。野店穿心过，村樵当面横。寻思戴安道，千古一溪清。
北堂寄布
作者：释元肇
朝代：宋
体裁：七言绝句

消息虽真见若何，愁中日月手中梭。莫言不写平安信，布眼争如望眼多。
华夷图
作者：释元肇
朝代：宋
体裁：七言绝句

禹迹茫茫宇宙宽，等閒移向壁间安。从头指点须开展，莫只东南角上看。
华顶峰
作者：释元肇
朝代：宋

台岭碧重重，中高华顶峯。
尽头沧海出，半被白云封。
屋冷僧抛去，僊来井有踪。
绝无猿鸟路，争得世人逢。
华顶峰
作者：释元肇
朝代：宋

台岭碧重重，中高华顶峰。尽头沧海出，半被白云封。屋冷僧抛去，仙来井有踪。绝无猿鸟路，争得世人逢。
卖菊
作者：释元肇
朝代：宋
体裁：七言绝句

故国风烟几换秋，今年看菊御街头。长安市上人无数，只买秋光不买愁。
南塔
作者：释元肇
朝代：宋

韶光将敛艳，麦野绿成堆。庵内人如在，庭前柏自栽。炉烟沿石碧，经梵杂风哀。诸子知仁孝，逢春好一来。
南塔
作者：释元肇
朝代：宋

韶光将敛艷，麦野绿成堆。
庵内人如在，庭前柏自栽。
炉烟沿石碧，经梵杂风哀。
诸子知仁孝，逢春好一来。
印佥判
作者：释元肇
朝代：宋
体裁：五言律诗

才业魁多士，英声早岁驰。宦涂将晚达，贤路有深知。月借山城白，风飘鼓角悲。用公浑不尽，珠树照清时。
县胥归耕
作者：释元肇
朝代：宋

笼中无乐鸟，槛外无乐兽。何尝费饮啄，不忘念翔骤。子今既知此，欲拂事公袖。不将无事眉，闲为鞭笞皱。社瓮虽浊醪，胜醉歌楼酎。妇馌虽糗粝，胜冷书案豆。门前有追胥，皂衣皆我旧。布谷鸣春深，斯言诚可复。
县胥归耕
作者：释元肇
朝代：宋

笼中无乐鸟，槛外无乐兽。
何尝费饮啄，不忘念翔骤。
子今既知此，欲拂事公袖。
不将无事眉，闲为鞭笞皱。
社瓮虽浊醪，胜醉歌楼酎。
妇馌虽糗粝，胜冷书案豆。
门前有追胥，皂衣皆我旧。
布谷鸣春深，斯言诚可復。
叠石
作者：释元肇
朝代：宋

澄彻池光上，嵷巃相对闲。谁将太湖石，叠作小庐山。种树蟠春长，栽花带土悭。当时真隐者，只在篆烟间。
台城道中
作者：释元肇
朝代：宋
体裁：五言律诗

枝暗花成子，风飘絮作萍。雨侵溪涨白，山脱晚云青。又过仙人渡，还登酌水亭。往来人自老，双鹭立烟汀。
吊无著塔
作者：释元肇
朝代：宋
体裁：七言绝句

一定空山五百年，不须惆怅启颓砖。路傍多少麒麟冢，转眼无人赠纸钱。
吊毛惜惜
作者：释元肇
朝代：宋

妓者有毛嫱，高沙駡贼狂。
一身虽就死，千古不曾亡。
嗟尔男儿活，羞它冢树傍。
史应收烈传，祀合御睢阳。
吊毛惜惜
作者：释元肇
朝代：宋

妓者有毛嫱，高沙骂贼狂。一身虽就死，千古不曾亡。嗟尔男儿活，羞它冢树傍。史应收烈传，祀合御睢阳。
同游归故隐
作者：释元肇
朝代：宋

庭前杏树手亲栽，曾见空花两度开。闻道濛濛烟雨里，乱禽争子落莓苔。
同游归故隠
作者：释元肇
朝代：宋

庭前杏树手亲栽，曾见空花两度开。
闻道蒙蒙烟雨裏，乱禽争子落莓苔。
吴江
作者：释元肇
朝代：宋
体裁：七言律诗

不到松江又一年，且于佳处小留连。千寻彩影虹垂地，万顷清寒玉浸天。塘路罕逢骑马客，人家少似钓鱼船。三高冷眼应相笑，送往迎来亦可怜。
吴荆溪大监
作者：释元肇
朝代：宋

遥辞下石桥，南岳阻招邀。五载未相见，三除不入朝。玉楼催作记，琼阙伴吹箫。叹世无知己，文章竟寂寥。
吴荆溪大监
作者：释元肇
朝代：宋

遥辞下石桥，南岳阻招邀。
五载未相见，三除不入朝。
玉楼催作记，琼阙伴吹箫。
嘆世无知己，文章竟寂寥。
周伯弜明府
作者：释元肇
朝代：宋

昨过扬州日，知君病已侵。殊非折腰具，竟作断弦吟。远信逢秋笛，惊哀彻树禽。有才无命者，从古至于今。
周伯弜明府
作者：释元肇
朝代：宋

昨过杨州日，知君病已侵。
殊非折腰具，竟作断弦吟。
远信逢秋笛，惊哀彻树禽。
有才无命者，从古至于今。
周伯弜诗送僧至吴
作者：释元肇
朝代：宋
体裁：五言律诗

周友别多时，湖山翠染衣。宦情如纸薄，诗句逐云飞。一片孤鸿影，三高钓雪矶。只消传此意，知我似君稀。
和上官右史韵
作者：释元肇
朝代：宋
体裁：古风

夫子作春秋，大义明素王。至于游夏辈，一字不敢当。文风下秦汉，诗体更晋唐。世道有隆替，人才随翕张。致君与泽民，夷险公备尝。山川寻谢屐，风月归奚囊。满城风雨朝，采采篱下黄。临风怀美人，在彼天一方。
和上官右史韵
作者：释元肇
朝代：宋
体裁：七言律诗

虽然身世两相违，不以无为碍有为。偶被闲名难免俗，因将黄叶强题诗。一年好是中秋节，万事能如采菊时。自古圣贤观出处，只今谁解帝王师。
和天目上竺守岁
作者：释元肇
朝代：宋
体裁：七言绝句

林木悲嘶带断霞，淡烟楼阁梵王家。明朝岁律从头起，绕遍山茶一树花。
和天目见寄
作者：释元肇
朝代：宋

共折梅花竹岭西，白云粘袖带诗归。
东风着尽青青子，双径峯前落照微。
和天目见寄
作者：释元肇
朝代：宋

共折梅花竹岭西，白云粘袖带诗归。东风著尽青青子，双径峰前落照微。
和天目送行
作者：释元肇
朝代：宋
体裁：五言律诗

握手下层翠，秋声动泬寥。叶寒山径响，雨积水程遥。古甸分烟树，孤城带晚潮。怀人在空谷，谊不就旌招。
和宁川王大卿寄游天台韵
作者：释元肇
朝代：宋

我观人生天地间，古今吁嗟行路难。跻攀尺寸不可上，太行蜀道凋朱颜。天台胜绝神仙录，遐方企仰倾心读。跬步之间未暇登，多缘重耳而轻目。胸量汪汪沧海窄，笔端旧有回天力。莫年闲伴赤松游，兴来不负东山屐。华顶万八千丈高，衡南泰北齐堪招。凌风矫首欲飞举，收拾万象穷秋毫。方广云中忽披觌，半千圣者皆相识。妙法轰轰两涧宣，危磴蜒蜒一潭碧。安得妙手李伯时，貌取牛背刘凝之。猗欤樗散岩壑底，与世聿兀略不羁。爱山只愁山可移，独许明月清风知。兴公按图曾作赋，拂庵未到先题诗。
和宁川王大卿寄游天台韵
作者：释元肇
朝代：宋

我观人生天地间，古今吁嗟行路难。
跻攀尺寸不可上，太行蜀道凋朱颜。
天台胜绝神僊录，遐方企仰倾心读。
跬步之间未暇登，多缘重耳而轻目。
胸量汪汪沧海窄，笔端旧有回天力。
莫年闲伴赤松游，兴来不负东山屐。
华顶万八千丈高，衡南泰北齐堪招。
凌风矫首欲飞举，收拾万象穷秋毫。
方广云中忽披觌，半千圣者皆相识。
妙法轰轰两涧宣，危磴蜒蜒一潭碧。
安得妙手李伯时，貌取牛背刘凝之。
猗欤樗散岩壑底，与世聿兀略不覊。
爱山只愁山可移，独许明月清风知。
兴公按图曾作赋，拂庵未到先题诗。
和宋松竹
作者：释元肇
朝代：宋

保障风寒地，勤劳不问家。
年来对松竹，客至话桑麻。
灵运池塘草，玄都观裏花。
打门惊梦起，上苑赐新茶。
和宋松竹
作者：释元肇
朝代：宋

保障风寒地，勤劳不问家。年来对松竹，客至话桑麻。灵运池塘草，玄都观里花。打门惊梦起，上苑赐新茶。
和方新恩
作者：释元肇
朝代：宋
体裁：五言律诗

诗礼擅英华，源流奕世家。已攀天上桂，不弃道傍麻。乌鹊朝来噪，青灯昨夜花。惭无报琼句，相对只杯茶。
和杨节使登径山
作者：释元肇
朝代：宋
体裁：七言律诗

阊阖门西湖水临，深深院落见春心。梨花风弄影来去，燕子日长谈古今。起早每缘朝玉阙，归迟多是宴琼林。肯将吹竹弹丝耳，来听重云钟鼓音。
和洪提举送平斋集
作者：释元肇
朝代：宋
体裁：五言律诗

平斋大全集，千古播幽芳。骚雅杜陵老，雄深马子长。天能留稷契，世可致虞唐。乐府尤清丽，难回铁石肠。
和王郎中韵
作者：释元肇
朝代：宋

淮水入吴深，乘流住到今。石幢寒日影，铁塔夜风吟。举世无知己，惟公识此心。朝来惠新作，三叹有馀音。
和王郎中韵
作者：释元肇
朝代：宋

淮水入吴深，乘流住到今。
石幢寒日影，铁塔夜风吟。
举世无知己，惟公识此心。
朝来惠新作，三嘆有余音。
和白玉蟾韵
作者：释元肇
朝代：宋
体裁：七言律诗

蓬莱仙客兴无酬，汗漫来游海上州。明月满山歌踏踏，红尘入市笑休休。钓竿不用空遮日，诗句时能一掉头。醉后抱琴归去也，人间知是几春秋。
和许提干宿平远
作者：释元肇
朝代：宋

倾盖话平远，阴阴清昼长。沧波没鸥鹭，烟草暗牛羊。楼影攲东岭，钟声出上方。新诗吟不足，就月屡移床。
和许提干宿平远
作者：释元肇
朝代：宋

倾盖话平远，阴阴清昼长。
沧波没鸥鹭，烟草暗牛羊。
楼影欹东岭，钟声出上方。
新诗吟不足，就月屡移床。
和赵寺丞中秋韵
作者：释元肇
朝代：宋

太守能诗赵倚楼，良宵开宴领清秋。挂檐玉鉴明如洗，划汉银河近欲流。雅兴自来轻庾亮，颂声翕尔变营丘。关河万里须长啸，莫问膏腴在橘洲。
和赵寺丞中秋韵
作者：释元肇
朝代：宋

太守能诗赵倚楼，良宵开宴领清秋。
挂檐玉鑑明如洗，划汉银河近欲流。
雅兴自来轻庾亮，颂声翕尔变营丘。
关河万里须长啸，莫问膏腴在橘洲。
和魏侍郎登虎丘
作者：释元肇
朝代：宋
体裁：七言律诗

朱轮千骑出行秋，览胜须登海涌丘。水与天光远相接，云遮山色半如羞。先贤祠下修时敬，古剑池边记昔游。醉墨淋浪足酬唱，归来鼓角动城头。
和黄东浦早秋韵
作者：释元肇
朝代：宋

门径半交莎，幽居事若何。地偏人到少，云淡自怡多。林杪危凉叶，池容减翠荷。翻思种阳艳，终竟不如禾。
和黄东浦早秋韵
作者：释元肇
朝代：宋

门径半交莎，幽居事若何。
地偏人到少，云淡自怡多。
林杪危凉叶，池容减翠荷。
翻思种阳艷，终竟不如禾。
哀通人俘虏二首
作者：释元肇
朝代：宋

沙漠无春雪满天，不知旧岁与新年。如何化得身双翼，飞向南方学杜鹃。见雁南飞欲寄音，裂衣刳血写乡心。书成刬地添惆怅，又恐无人射上林。
哀通人俘虏二首·其一
作者：释元肇
朝代：宋
体裁：七言绝句

沙漠无春雪满天，不知旧岁与新年。如何化得身双翼，飞向南方学杜鹃。
哀通人俘虏二首·其二
作者：释元肇
朝代：宋

见雁南飞欲寄音，裂衣刳血写乡心。书成刬地添惆怅，又恐无人射上林。
哀通人俘虏二首·其二
作者：释元肇
朝代：宋

见鴈南飞欲寄音，裂衣刳血写乡心。
书成刬地添惆怅，又恐无人射上林。
哀通城
作者：释元肇
朝代：宋
体裁：五言律诗

闻道通城破，伤心不可论。隔江三日火，故里几人存。哭透青天裂，冤衔白昼昏。时逢过来者，恐是梦中魂。
啸岩
作者：释元肇
朝代：宋
体裁：五言律诗

丘石虎西蹲，月明烟水村。扣舷穿蠡口，长啸彻苏门。要得却胡骑，应须梦至尊。苦吟天地窄，万物本同根。
喜雨
作者：释元肇
朝代：宋
体裁：七言律诗

去年民病屡思安，天意为霖不作难。地脉无穷窥井浅，波光不断倚楼宽。梅林时落黄金弹，荷沼新擎碧玉盘。蛙吹莫供闲客耳，一时去和老农欢。
喝石岩
作者：释元肇
朝代：宋
体裁：七言律诗

皓首来迎宴坐师，山灵易地致俱胝。要知弘法回天力，但看精诚裂石时。一径藓苔春寂寞，断崖文字雨淋漓。徘徊想像登云处，风撼松杉万壑悲。
夜坐
作者：释元肇
朝代：宋

露坐黄昏后，城居若在村。
天阴萤火亮，秋近草虫喧。
老去浑无睡，贫来不闭门。
也知疎拙甚，此意与谁论。
夜坐
作者：释元肇
朝代：宋

露坐黄昏后，城居若在村。天阴萤火亮，秋近草虫喧。老去浑无睡，贫来不闭门。也知疏拙甚，此意与谁论。
大梅山
作者：释元肇
朝代：宋
体裁：七言绝句

梅子青黄几烟雨，荷衣零落又秋风。松花满地无人食，粥鼓斋鱼两寺中。
大水伤田家
作者：释元肇
朝代：宋

沙头秋日黄，烟水白茫茫。无处分畦畛，伤时贵秕糠。家鹅随野鹜，农父作渔郎。禹力成千古，孤吟欲断肠。
大水伤田家
作者：释元肇
朝代：宋

沙头秋日黄，烟水白茫茫。
无处分畦畛，伤时贵粃糠。
家鹅随野鹜，农父作渔郎。
禹力成千古，孤吟欲断肠。
大阅
作者：释元肇
朝代：宋

吴宫旧有名，阅武事非轻。
金鼓从天落，戈鍪照雪明。
令严云鸟绝，机发鬼神惊。
士气贾余勇，归笳奏太平。
大阅
作者：释元肇
朝代：宋

吴宫旧有名，阅武事非轻。金鼓从天落，戈鍪照雪明。令严云鸟绝，机发鬼神惊。士气贾馀勇，归笳奏太平。
天台山中十首
作者：释元肇
朝代：宋

道丧几千载，不复还其淳。强者用诈力，弱者伤夷沦。芒芒大块中，何人得其真。已矣难重陈，吾将谁与邻。千山万山中，翠薜相交罗。春风来何迟，积雪常峨峨。折木有清响，采薇闻远歌。不因寻石桥，长年无人过。面对香炉峰，朝昏起云雾。飘飘无定形，忽被风吹去。去去还复留，半挂长松树。悠然会我心，政自有佳趣。四时多幽禽，日日鸣前林。呼唤烟树重，应答山水深。静中无别响，独听有馀音。载歌仍载吟，半晴还半阴。涧底有清泉，日夜鸣涓涓。风声过树头，月色当窗前。起坐不成寐，白发悲流年。向来称达人，两耳何缘溅。山中产灵药，四望清蔼蔼。神仙久不逢，世上何人采。桃源路岂遥，蓬莱非隔海。惟有天地根，古今常独在。兰生在深林，众草相陆沈。微承雨露滋，积受霜雪侵。幽芗时一吹，樵牧空见寻。采采当我前，远此违世心。红红白白花，万万千千树。开亦不知名，落亦不知数。幽禽来上啼，野鹿衔将去。可望不可攀，四向高无路。野草纷其类，托根孤高地。谁荣谁瘁之，动摇春风至。凄迷烟雨中，碧满闲庭际。王孙归不归，山深易寒气。为爱檐前竹，特立万竿玉。萧萧送雨声，沈沈照窗绿。风雪凌压之，可摧不可曲。澹然如幽人，长年在空谷。
天台山中十首·其一
作者：释元肇
朝代：宋

道丧几千载，不复还其淳。强者用诈力，弱者伤夷沦。芒芒大块中，何人得其真。已矣难重陈，吾将谁与邻。
天台山中十首·其一
作者：释元肇
朝代：宋

道丧几千载，不復还其淳。
强者用诈力，弱者伤夷沦。
芒芒大块中，何人得其真。
已矣难重陈，吾将谁与邻。
天台山中十首·其七
作者：释元肇
朝代：宋
体裁：古风

兰生在深林，众草相陆沈。微承雨露滋，积受霜雪侵。幽芗时一吹，樵牧空见寻。采采当我前，远此违世心。
天台山中十首·其三
作者：释元肇
朝代：宋

面对香炉峰，朝昏起云雾。飘飘无定形，忽被风吹去。去去还复留，半挂长松树。悠然会我心，政自有佳趣。
天台山中十首·其三
作者：释元肇
朝代：宋

面对香炉峰，朝昏起云雾。
飘飘无定形，忽被风吹去。
去去还復留，半挂长松树。
悠然会我心，政自有佳趣。
天台山中十首·其九
作者：释元肇
朝代：宋
体裁：古风

野草纷其类，托根孤高地。谁荣谁瘁之，动摇春风至。凄迷烟雨中，碧满闲庭际。王孙归不归，山深易寒气。
天台山中十首·其二
作者：释元肇
朝代：宋

千山万山中，翠薜相交罗。春风来何迟，积雪常峨峨。折木有清响，采薇闻远歌。不因寻石桥，长年无人过。
天台山中十首·其二
作者：释元肇
朝代：宋

千山万山中，翠薜相交罗。
春风来何迟，积雪常峩峩。
折木有清响，采薇闻远歌。
不因寻石桥，长年无人过。
天台山中十首·其五
作者：释元肇
朝代：宋

涧底有清泉，日夜鸣涓涓。风声过树头，月色当窗前。起坐不成寐，白发悲流年。向来称达人，两耳何缘溅。
天台山中十首·其五
作者：释元肇
朝代：宋

涧底有清泉，日夜鸣涓涓。
风声过树头，月色当窗前。
起坐不成寐，白髮悲流年。
向来称达人，两耳何缘溅。
天台山中十首·其八
作者：释元肇
朝代：宋
体裁：古风

红红白白花，万万千千树。开亦不知名，落亦不知数。幽禽来上啼，野鹿衔将去。可望不可攀，四向高无路。
天台山中十首·其六
作者：释元肇
朝代：宋

山中产灵药，四望清蔼蔼。神仙久不逢，世上何人采。桃源路岂遥，蓬莱非隔海。惟有天地根，古今常独在。
天台山中十首·其六
作者：释元肇
朝代：宋

山中产灵药，四望清蔼蔼。
神僊久不逢，世上何人采。
桃源路岂遥，蓬莱非隔海。
惟有天地根，古今常独在。
天台山中十首·其十
作者：释元肇
朝代：宋
体裁：古风

为爱檐前竹，特立万竿玉。萧萧送雨声，沈沈照窗绿。风雪凌压之，可摧不可曲。澹然如幽人，长年在空谷。
天台山中十首·其四
作者：释元肇
朝代：宋

四时多幽禽，日日鸣前林。
呼唤烟树重，应答山水深。
静中无别响，独听有余音。
载歌仍载吟，半晴还半阴。
天台山中十首·其四
作者：释元肇
朝代：宋

四时多幽禽，日日鸣前林。呼唤烟树重，应答山水深。静中无别响，独听有馀音。载歌仍载吟，半晴还半阴。
天台道中
作者：释元肇
朝代：宋

台岭岧峣道路长，周遭无数接青苍。
溪头枯树如人立，峯顶孤松似伞张。
片片开田种阶级，家家垒石作门墙。
篮舆摇兀东风裏，却忆西州上野航。
天台道中
作者：释元肇
朝代：宋

台岭岧峣道路长，周遭无数接青苍。溪头枯树如人立，峰顶孤松似伞张。片片开田种阶级，家家垒石作门墙。篮舆摇兀东风里，却忆西州上野航。
天台道中
作者：释元肇
朝代：宋

麦垄桑麻接，行行百里赊。一番飞谷雨，满地落桐花。水曲成三渡，山坳忽数家。归来襟袖上，犹带赤城霞。
天台道中
作者：释元肇
朝代：宋

麦壠桑麻接，行行百里赊。
一番飞谷雨，满地落桐花。
水曲成三渡，山坳忽数家。
归来襟袖上，犹带赤城霞。
天姥
作者：释元肇
朝代：宋

自登天姥岭，飞雪满千峯。
采药难寻径，啼猿不见踪。
赤城应改色，白道定相逢。
渐觉吾庐近，微闻日暮钟。
天姥
作者：释元肇
朝代：宋

自登天姥岭，飞雪满千峰。采药难寻径，啼猿不见踪。赤城应改色，白道定相逢。渐觉吾庐近，微闻日暮钟。
天封
作者：释元肇
朝代：宋

神指灵墟地，峯从华顶分。
东封时未至，西域教先闻。
丈室高皇字，重修笠泽文。
幽寻三十里，穿破石桥云。
天封
作者：释元肇
朝代：宋

神指灵墟地，峰从华顶分。东封时未至，西域教先闻。丈室高皇字，重修笠泽文。幽寻三十里，穿破石桥云。
姑苏台
作者：释元肇
朝代：宋
体裁：五言律诗

古今兴废事，天地不能齐。水阔连湖外，山多在郭西。登临烟雨后，怅望夕阳低。若问乌栖曲，城头夜夜啼。
姑苏台放生
作者：释元肇
朝代：宋
体裁：七言律诗

高台一上一消魂，触目犹多古迹存。溪水流来闻越号，舟人指点是胥门。烟云弄晓青山澹，城郭初晴碧瓦昏。鱼跃鸢飞归至化，当时歌舞不须论。
子规
作者：释元肇
朝代：宋
体裁：七言绝句

今古相传望帝魂，见之再拜感孤臣。天津桥上人初听，肠断江南三月春。
孤山
作者：释元肇
朝代：宋
体裁：七言绝句

老柏槎牙自古今，两翁陈迹石泉深。孤山风物皆迁变，只有梅花独姓林。
宁少耘
作者：释元肇
朝代：宋

逢师竹涧旁，岁惨下归航。我独疑深隐，僧来说坐亡。草墟曾住寺，尘锁别营房。渺渺吴中道，无因过上塘。
宁少耘
作者：释元肇
朝代：宋

逢师竹涧旁，岁惨下归航。
我独疑深隠，僧来说坐亡。
草墟曾住寺，尘鏁别营房。
渺渺吴中道，无因过上塘。
宜静
作者：释元肇
朝代：宋

日月忙推毂，乾坤著草亭。一波才底定，万化自消停。幽极风敲竹，微闻鹤振翎。白云虽自在，争似远山青。
宜静
作者：释元肇
朝代：宋

日月忙推毂，干坤着草亭。
一波才底定，万化自消停。
幽极风敲竹，微闻鹤振翎。
白云虽自在，争似远山青。
客陈园二首
作者：释元肇
朝代：宋

原上萧条寒食雨，江边牢落苦吟身。朝来也伴园林主，分白移红学种春。客来日日待花开，待得花开客又回。未肯尽情皆吐露，似应留客少徘徊。
客陈园二首·其一
作者：释元肇
朝代：宋
体裁：七言绝句

原上萧条寒食雨，江边牢落苦吟身。朝来也伴园林主，分白移红学种春。
客陈园二首·其二
作者：释元肇
朝代：宋
体裁：七言绝句

客来日日待花开，待得花开客又回。未肯尽情皆吐露，似应留客少徘徊。
宿凤山寄枫桥诠无言
作者：释元肇
朝代：宋
体裁：七言绝句

泽国春深绿暗天，来时已不见君船。十年湖海飘零恨，一夜空山听杜鹃。
宿广闰寺庾岭方丈
作者：释元肇
朝代：宋

两程行始到，寺与海波邻。
插草炖煌士，传衣庾岭人。
话长缘久别，月澹欲侵晨。
忆在凌霄日，相同是夙因。
宿广闰寺庾岭方丈
作者：释元肇
朝代：宋

两程行始到，寺与海波邻。插草燉煌士，传衣庾岭人。话长缘久别，月澹欲侵晨。忆在凌霄日，相同是夙因。
宿旧巢
作者：释元肇
朝代：宋
体裁：七言律诗

故庐重到莫春时，物色风光总欠诗。柳絮有情飞满袖，牡丹无语恨空枝。燕归不用深垂幕，笋出应须密护篱。明日篮舆又东去，迢迢烟草绿相随。
宿福胜寺
作者：释元肇
朝代：宋
体裁：五言律诗

投宿三十里，过山千万层。天寒犹有菊，寺静更无僧。掘芋充朝供，寻薪点夜灯。望云归未得，惆怅一枝藤。
宿西禅
作者：释元肇
朝代：宋

竹杖芒鞋去问津，波生鸭绿草铺茵。
雨迷阡陌留连客，风入园林着摸人。
寂寞数家收市井，萧条一榻卧埃尘。
避人幽鸟浑无语，桃李明朝依旧春。
宿西禅
作者：释元肇
朝代：宋

竹杖芒鞋去问津，波生鸭绿草铺茵。雨迷阡陌留连客，风入园林著摸人。寂寞数家收市井，萧条一榻卧埃尘。避人幽鸟浑无语，桃李明朝依旧春。
寄上制使贾端明二首
作者：释元肇
朝代：宋

洛阳声贾自传胪，三十专城总要涂。黄鹤楼中纳云梦，碧油幢下重江都。争誇国士无双杰，堪对琼花独一株。王事只消谈笑了，好吟佳句继欧苏。天台山压众峰高，极胜穷幽是石桥。在昔一诗留翠壁，至今万壑响青霄。淮南草木皆沾润，塞北烟尘即便销。将相功名古来有，可曾江上问渔樵。
寄上制使贾端明二首·其一
作者：释元肇
朝代：宋

洛阳声贾自传胪，三十专城总要涂。
黄鹤楼中纳云梦，碧油幢下重江都。
争夸国士无双杰，堪对琼花独一株。
王事只消谈笑了，好吟佳句继欧苏。
寄上制使贾端明二首·其一
作者：释元肇
朝代：宋

洛阳声贾自传胪，三十专城总要涂。黄鹤楼中纳云梦，碧油幢下重江都。争誇国士无双杰，堪对琼花独一株。王事只消谈笑了，好吟佳句继欧苏。
寄上制使贾端明二首·其二
作者：释元肇
朝代：宋

天台山压众峰高，极胜穷幽是石桥。在昔一诗留翠壁，至今万壑响青霄。淮南草木皆沾润，塞北烟尘即便销。将相功名古来有，可曾江上问渔樵。
寄上制使贾端明二首·其二
作者：释元肇
朝代：宋

天台山压众峰高，极胜穷幽是石桥。
在昔一诗留翠壁，至今万壑响青霄。
淮南草木皆霑润，塞北烟尘即便销。
将相功名古来有，可曾江上问渔樵。
寄冯深居
作者：释元肇
朝代：宋
体裁：七言律诗

人世还如客路同，可堪垂老尚飘蓬。旧年两向吴中见，今日相思白下东。乌鹊桥边望明月，凤凰台上咏秋风。满题红叶随流去，惆怅才高命不通。
寄冷泉康书状
作者：释元肇
朝代：宋

康庐有隐君，久爱北山文。涧底弄清泚，岭头吟白云。月随行处影，猿向定中闻。寄得书来说，怜余在鹭群。
寄冷泉康书状
作者：释元肇
朝代：宋

康庐有隠君，久爱北山文。
磵底弄清泚，岭头吟白云。
月随行处影，猿向定中闻。
寄得书来说，怜余在鹭群。
寄南叔凯
作者：释元肇
朝代：宋
体裁：五言律诗

苦思南叔凯，相别已多年。生与慈云近，灯从智者传。怜渠如我癖，忤俗是诗篇。桥畔青松老，期来看瀑泉。
寄吴荆溪大监
作者：释元肇
朝代：宋
体裁：五言律诗

水心铭未立，属望在荆溪。一字如山重，何人落笔题。昌黎悬斗柄，皇甫接天梯。草木无情者，垂垂露泣低。
寄张书监
作者：释元肇
朝代：宋

张公深隐处，花墅竹间篱。不作明时用，能令薄俗移。高风喧地籁，清节照天池。月下常来往，幽禽野鹿知。
寄张书监
作者：释元肇
朝代：宋

张公深隠处，花墅竹间篱。
不作明时用，能令薄俗移。
高风喧地籁，清节照天池。
月下常来往，幽禽野鹿知。
寄归
作者：释元肇
朝代：宋

燕子辞巢始别家，杜鹃啼处在天涯。
十分春事都看了，尽是他人园裏花。
寄归
作者：释元肇
朝代：宋

燕子辞巢始别家，杜鹃啼处在天涯。十分春事都看了，尽是他人园里花。
寄归
作者：释元肇
朝代：宋

雁过天南菊又开，故乡抛了十年来。可怜乱后皆无定，梦过寒江却自回。
寄归
作者：释元肇
朝代：宋

鴈过天南菊又开，故乡抛了十年来。
可怜乱后皆无定，梦过寒江却自回。
寄御史王少卿
作者：释元肇
朝代：宋
体裁：五言律诗

朝阳有鸣凤，天下喜初闻。去棹轻如叶，閒心淡似云。杯羹留奉母，一饭不忘君。千古濠梁水，流清涤世氛。
寄江西益侍者
作者：释元肇
朝代：宋

狼伍峯前一御风，十年消息莫相通。
山从入望何曾极，水若知愁不向东。
芳草天迷云梦泽，垂杨烟暝舘娃宫。
闻君已作包桑计，可念余生尚转蓬。
寄江西益侍者
作者：释元肇
朝代：宋

狼伍峰前一御风，十年消息莫相通。山从入望何曾极，水若知愁不向东。芳草天迷云梦泽，垂杨烟暝馆娃宫。闻君已作包桑计，可念馀生尚转蓬。
寄江阴史君尹梅津
作者：释元肇
朝代：宋
体裁：七言律诗

清简何曾五马荣，时艰念虑在生灵。江如谢朓诗中静，山似岳阳楼上青。戢戢鱼头曝冬日，翩翩鸦字出宸庭。三吴父老遥相祝，几向天边望福星。
寄江阴史君尹梅津
作者：释元肇
朝代：宋

清简何曾五马荣，时艰念虑在生灵。江如谢脁诗中静，山似岳阳楼上青。戢戢鱼头曝冬日，翩翩鸦字出宸庭。三吴父老遥相祝，几向天边望福星。
寄池阳许史君
作者：释元肇
朝代：宋
体裁：七言律诗

紫塞将军有重名，雄藩正管翠微亭。西来江水依前碧，北面淮山似旧青。因报平安逢驿使，悬知临照老人星。寄言文选楼中主，莫道汤休语不灵。
寄赵东阁
作者：释元肇
朝代：宋

与君生己酉，年月日时中。除却吟相似，其它事不同。梦寒春草绿，天阔莫江空。见面知何处，东华踏软红。
寄赵东阁
作者：释元肇
朝代：宋

与君生己酉，年月日时中。
除郄吟相似，其它事不同。
梦寒春草绿，天阔莫江空。
见面知何处，东华踏软红。
寄赵检法
作者：释元肇
朝代：宋
体裁：七言律诗

津头梅白柳青青，却忆春时送别情。纸上有怀难尽写，梦中相见不分明。清台婉画从轻典，紫禁催班识重名。几欲寄君无好句，夕阳秋色满江城。
寄远
作者：释元肇
朝代：宋

拄策穷西望，闲云去复生。乱鸦栖落日，孤雁叫寒更。坐久灯生晕，衣单梦不成。遥知今夜月，还向故人明。
寄远
作者：释元肇
朝代：宋

拄策穷西望，闲云去復生。
乱鸦栖落日，孤鴈叫寒更。
坐久灯生晕，衣单梦不成。
遥知今夜月，还向故人明。
寄郑司业直院右史
作者：释元肇
朝代：宋
体裁：五言律诗

由来行所学，最是得时难。春草书带绿，东风御柳寒。金炉烟喷晓，玉署漏声残。献纳丝纶样，流传盛代看。
寄鄂渚印知府
作者：释元肇
朝代：宋

黄鹤楼前鹦鹉洲，高持麾节去悠悠。
功名自古无双地，人物当今第一流。
句裏可逢崔颢者，樽前还得祢生不。
思君日夜廑西望，欲买浔阳江上舟。
寄鄂渚印知府
作者：释元肇
朝代：宋

黄鹤楼前鹦鹉洲，高持麾节去悠悠。功名自古无双地，人物当今第一流。句里可逢崔颢者，樽前还得祢生不。思君日夜廑西望，欲买浔阳江上舟。
寄项秘监
作者：释元肇
朝代：宋

吴中住岁余，所乐在诗书。
有句题幽石，无人识借居。
蓬莱最高处，雅颂正关渠。
此道能如古，今谁伴直庐。
寄项秘监
作者：释元肇
朝代：宋

吴中住岁馀，所乐在诗书。有句题幽石，无人识借居。蓬莱最高处，雅颂正关渠。此道能如古，今谁伴直庐。
寄题孤屿琚师半云
作者：释元肇
朝代：宋
体裁：七言绝句

江上悠悠寄此身，一间茅屋半边云。长年相伴闲怡悦，去住无心不用分。
寄题赵山台莲华方丈
作者：释元肇
朝代：宋

十尺方围地，一枰云锦衣。
禅心不着水，天女暗投机。
莫道荣枯异，谁云语默非。
荷间休结屋，趣入道山归。
寄题赵山台莲华方丈
作者：释元肇
朝代：宋

十尺方围地，一枰云锦衣。禅心不著水，天女暗投机。莫道荣枯异，谁云语默非。荷间休结屋，趣入道山归。
寄题钓台
作者：释元肇
朝代：宋
体裁：七言律诗

汉代高人曾钓此，至今山水有清辉。多年祠像真还不，旧日台矶是也非。尚想扁舟成独往，问他明月几时归。双双鸥鹭应相识，飞落前滩更不飞。
寄龟翁史君
作者：释元肇
朝代：宋

添藁近方开，传从越上来。不曾经道句，真个是仙才。禹庙题新在，兰亭到几回。莫教儿辈觉，瓜戍恐相催。
寄龟翁史君
作者：释元肇
朝代：宋

添藁近方开，传从越上来。
不曾经道句，真箇是仙才。
禹庙题新在，兰亭到几回。
莫教儿辈觉，瓜戍恐相催。
寒岩
作者：释元肇
朝代：宋

信宿到寒岩，灵踪出晓岚。
悬崖嵌似凿，着屋巧如龛。
石月观心处，霜钟是对谭。
徧寻双隠句，风叶已䰐鬖。
寒岩
作者：释元肇
朝代：宋

信宿到寒岩，灵踪出晓岚。悬崖嵌似凿，著屋巧如龛。石月观心处，霜钟是对谭。遍寻双隐句，风叶已䰐鬖。
寒食
作者：释元肇
朝代：宋
体裁：七言绝句

荒冢无人捧土修，夕阳芳草替生愁。路傍知是谁家子，犹把花枝插满头。
小閤
作者：释元肇
朝代：宋

老子小婆娑，装成安乐窝。
不堪人狭隘，足称自吟哦。
爱日烘窗暖，承檐听雨多。
来春在铃下，思治作民和。
小閤
作者：释元肇
朝代：宋

老子小婆娑，装成安乐窝。不堪人狭隘，足称自吟哦。爱日烘窗煖，承檐听雨多。来春在铃下，思治作民和。
山居
作者：释元肇
朝代：宋
体裁：五言律诗

山寺偏宜夏，游尘不染苔。烟光收迥野，江影上层台。竹笋侵崖出，藤花借树开。幽禽如解意，飞去又飞来。
山居四首
作者：释元肇
朝代：宋

四壁萧然一室风，只多诗债与诗穷。枯梅尽日临窗舞，时有寒禽动竹丛。欲向西山学采薇，可怜身瘦得名肥。天边多少能鸣雁，不到衡阳不肯归。因笑红尘个个忙，故人沦落在殊方。地炉无火灰成字，却傍前轩曝夕阳。覆榻一床单纸被，挂身三事旧麻衣。吾庐只在深云里，笑折梅花月下归。
山居四首·其一
作者：释元肇
朝代：宋
体裁：七言绝句

四壁萧然一室风，只多诗债与诗穷。枯梅尽日临窗舞，时有寒禽动竹丛。
山居四首·其三
作者：释元肇
朝代：宋

因笑红尘个个忙，故人沦落在殊方。地炉无火灰成字，却傍前轩曝夕阳。
山居四首·其三
作者：释元肇
朝代：宋

因笑红尘箇箇忙，故人沦落在殊方。
地炉无火灰成字，却傍前轩曝夕阳。
山居四首·其二
作者：释元肇
朝代：宋

欲向西山学采薇，可怜身瘦得名肥。天边多少能鸣雁，不到衡阳不肯归。
山居四首·其二
作者：释元肇
朝代：宋

欲向西山学采薇，可怜身瘦得名肥。
天边多少能鸣鴈，不到衡阳不肯归。
山居四首·其四
作者：释元肇
朝代：宋

覆榻一床单纸被，挂身三事旧麻衣。
吾庐只在深云裏，笑折梅花月下归。
山居四首·其四
作者：释元肇
朝代：宋

覆榻一床单纸被，挂身三事旧麻衣。吾庐只在深云里，笑折梅花月下归。
山村初夏
作者：释元肇
朝代：宋
体裁：五言律诗

麦熟鸟声乐，桑空蚕箔温。阴阴傍山路，曲曲抱溪村。唤雨鸠夫妇，添林竹子孙。牛羊杂樵牧，随月到柴门。
岁晚过上竺礼天目
作者：释元肇
朝代：宋
体裁：五言律诗

幽怀日成趣，与世不相闻。瘦似梅花树，闲如竺岭云。叶间新句法，石上旧苔纹。送我溪桥路，松梢又夕曛。
巾山
作者：释元肇
朝代：宋

一登峯顶思悠然，始觉城临沧海边。
水趁半江流缺月，塔将双笔写青天。
茫茫帆影随潮远，杳杳钟声带郭圆。
可是任蕃来宿后，独留诗句到今传。
巾山
作者：释元肇
朝代：宋

一登峰顶思悠然，始觉城临沧海边。水趁半江流缺月，塔将双笔写青天。茫茫帆影随潮远，杳杳钟声带郭圆。可是任蕃来宿后，独留诗句到今传。
庭池
作者：释元肇
朝代：宋

窗外空无有，清池瞰屋除。
去萍嫌碍月，留藻怕惊鱼。
夜雨知深浅，晨光透碧虚。
时时来顾影，照见白髭疎。
庭池
作者：释元肇
朝代：宋

窗外空无有，清池瞰屋除。去萍嫌碍月，留藻怕惊鱼。夜雨知深浅，晨光透碧虚。时时来顾影，照见白髭疏。
庵中牡丹
作者：释元肇
朝代：宋
体裁：七言律诗

谁将根底种灵丹，开处凡花比亦难。胜赏莫嫌僧院僻，久长留到子孙看。有时垂泪伤多雨，未肯扶头怯晓寒。自笑色空俱照了，也来随例并阑干。
张宰湖山堂
作者：释元肇
朝代：宋

别来萍梗浙东西，得向湖山手重携。风定波间鸥出没，云深天阔雁高低。拟将脩竹题归隐，长恐扁舟路欲迷。明日棹歌回首处，苇花蘋叶冷凄凄。
张宰湖山堂
作者：释元肇
朝代：宋

别来萍梗浙东西，得向湖山手重携。
风定波间鸥出没，云深天阔鴈高低。
拟将修竹题归隠，长恐扁舟路欲迷。
明日棹歌回首处，苇花苹叶冷凄凄。
张廉州奏院
作者：释元肇
朝代：宋

合浦归来久，迟敲月下门。今朝隔生死，无处问乾坤。斜日寒天短，愁云远水吞。湖趺溪畔石，空忆系舟痕。
张廉州奏院
作者：释元肇
朝代：宋

合浦归来久，迟敲月下门。
今朝隔生死，无处问干坤。
斜日寒天短，愁云远水吞。
湖趺溪畔石，空忆繫舟痕。
归旧隐
作者：释元肇
朝代：宋

六载城尘闹压头，一朝脱屣返林丘。青山不远迎人笑，绿水依前绕郭流。随意野花开欲遍，尽情幽鸟语相留。门前若有敲门客，多谢山阴王子猷。
归旧隠
作者：释元肇
朝代：宋

六载城尘闹压头，一朝脱屣返林丘。
青山不远迎人笑，绿水依前遶郭流。
随意野花开欲遍，尽情幽鸟语相留。
门前若有敲门客，多谢山阴王子猷。
归涂雪
作者：释元肇
朝代：宋

蹇馿骑破野村前，爱惜飞花懒着鞭。
到得归来山舍晚，竹篱遥认煮茶烟。
归涂雪
作者：释元肇
朝代：宋

蹇驴骑破野村前，爱惜飞花懒著鞭。到得归来山舍晚，竹篱遥认煮茶烟。
径山冬日
作者：释元肇
朝代：宋
体裁：五言律诗

东西两径幽，岁晚得周游。壑雪阴犹在，溪云冻不浮。鸟惊樵斧重，猿挂树枝柔。怕有梅花发，因行到水头。
径山天开图画
作者：释元肇
朝代：宋

幽涧泻泠泠，千峯迭障屏。
晓云开混沌，远水接沧溟。
松影摇禅榻，苔衣上浄瓶。
尘中梦不到，争欲买丹青。
径山天开图画
作者：释元肇
朝代：宋

幽涧泻泠泠，千峰叠障屏。晓云开混沌，远水接沧溟。松影摇禅榻，苔衣上净瓶。尘中梦不到，争欲买丹青。
徐丞见一堂
作者：释元肇
朝代：宋

菊长新丛春事成，先生归赋见深情。麻衣草座自行乐，明月清风人不争。郡榻莫留青眼旧，客星闲傍紫微明。个中万象浑无碍，门外何妨车马声。
徐丞见一堂
作者：释元肇
朝代：宋

菊长新丛春事成，先生归赋见深情。
麻衣草座自行乐，明月清风人不争。
郡榻莫留青眼旧，客星闲傍紫微明。
箇中万象浑无碍，门外何妨车马声。
徐神公墓
作者：释元肇
朝代：宋

出郭门东宿霭披，仙公灵迹尚堪追。空林日日传清响，敝帚年年付与谁。
徐神公墓
作者：释元肇
朝代：宋

出郭门东宿霭披，僊公灵迹尚堪追。
空林日日传清响，敝帚年年付与谁。
得坐
作者：释元肇
朝代：宋
体裁：五言律诗

一室坐春空，寥寥万境容。月移旁砌竹，风借别楼钟。暗处元非滞，明边亦是逢。五更侵早起，清露滴长松。
忆冯宗谕
作者：释元肇
朝代：宋
体裁：七言绝句

去岁无辜出帝乡，石头城下水云长。凤凰台上多今古，李白题诗恐断肠。
怀人
作者：释元肇
朝代：宋

自觉怀人远，閒房独掩扃。去时梅著子，归晚竹添丁。海岸无山碧，天涯有草青。春潮知信候，日日过夷亭。
怀人
作者：释元肇
朝代：宋

自觉怀人远，閒房独揜扃。
去时梅着子，归晚竹添丁。
海岸无山碧，天涯有草青。
春潮知信候，日日过夷亭。
怀吴中
作者：释元肇
朝代：宋

消息传来竟不真，杨花落后更无春。谁知十载游吴梦，却作桑乾渡水人。
怀吴中
作者：释元肇
朝代：宋

消息传来竟不真，杨花落后更无春。
谁知十载游吴梦，却作桑干渡水人。
怡云
作者：释元肇
朝代：宋
体裁：五言律诗

云是无心物，悠悠天地间。长年抱幽石，何处觅深山。白日看舒卷，清风任往还。有时随雨去，不似老僧闲。
惜松
作者：释元肇
朝代：宋
体裁：七言绝句

不为栽松种茯苓，祇缘山色四时青。老僧只恐移松去，留与青山作画屏。
所寓
作者：释元肇
朝代：宋

旧恨新愁海样深，关河鱼雁各飞沈。芭蕉也似知人意，日日窗前吐寸心。
所寓
作者：释元肇
朝代：宋

旧恨新愁海样深，关河鱼鴈各飞沈。
芭蕉也似知人意，日日窗前吐寸心。
扬州
作者：释元肇
朝代：宋
体裁：七言律诗

高陵为谷曲池平，亭馆多存旧日名。风月岂关兴废事，江山不尽古今情。浪花飞雪雄新堑，杨柳垂云护细营。欲识扬州奇绝处，庙前琼树尚敷荣。
披云庵
作者：释元肇
朝代：宋

绝顶住居安，千峯翠作攒。
风吹云影破，天漏月光寒。
野水无行路，孤松半倚看。
有时吟到晓，清韵激飞湍。
披云庵
作者：释元肇
朝代：宋

绝顶住居安，千峰翠作攒。风吹云影破，天漏月光寒。野水无行路，孤松半倚看。有时吟到晓，清韵激飞湍。
拟寒山吴下庵居
作者：释元肇
朝代：宋

一昨离天台，事事皆不会。西风信杖藜，吹落齐关外。主人新卜筑，林塘倏苍荟。埤堄隐周遭，市声隔繁碎。出门与入门，朝昏随向背。浮图一两尖，云际忽相对。雁阵拽如绳，鸦唤斜阳队。有僧来扣门，路跨田翁耒。人应笑我疏，我笑人多昧。古今佳遁情，可在此庵内。
拟寒山吴下庵居
作者：释元肇
朝代：宋

一昨离天台，事事皆不会。
西风信杖藜，吹落齐关外。
主人新卜筑，林塘倏苍荟。
埤堄隠周遭，市声隔繁碎。
出门与入门，朝昏随向背。
浮图一两尖，云际忽相对。
鴈阵拽如绳，鸦唤斜阳队。
有僧来扣门，路跨田翁耒。
人应笑我疎，我笑人多昧。
古今佳遯情，可在此庵内。
挽高鼓院
作者：释元肇
朝代：宋
体裁：七言律诗

叶堕遥空万景沈，致刍谁不重伤心。仕当钓石归来蚤，闲比香山乐更深。一片新碑难载德，百年故土绝遗音。定从兜率天中去，莫向桃源路上寻。
探梅
作者：释元肇
朝代：宋
体裁：七言绝句

冰雪催诗瘦入肩，几回山后又山前。枝头不见春消息，空倚阑干忆去年。
掬泉
作者：释元肇
朝代：宋

一坳寒贮玉，非沼又非渠。
捉月弄清浅，把山摇碧虚。
久晴应不竭，积雨亦无余。
陆羽来题品，他泉定弗如。
掬泉
作者：释元肇
朝代：宋

一坳寒贮玉，非沼又非渠。捉月弄清浅，把山摇碧虚。久晴应不竭，积雨亦无馀。陆羽来题品，他泉定弗如。
新昌石像
作者：释元肇
朝代：宋
体裁：五言律诗

愿力坚如石，三生凿得开。始知真实相，元不假胚胎。宝阁层层见，香云冉冉回。尽诚皈敬者，莫待下生来。
方蕙岩宅
作者：释元肇
朝代：宋
体裁：五言律诗

移宅住园中，高怀便不同。生涯虽最少，乐地却无穷。人记为州日，家传处士风。閒来对岩石，坐到夕阳红。
方蕙岩常簿二首
作者：释元肇
朝代：宋

名教非无乐，何缘事上眉。不闲因接物，先老为忧时。两郡垂棠荫，东园长桂枝。用公浑未尽，一世有馀悲。夙昔住山缘，来吴已八年。独怜寒塔影，时到碧岩前。埋玉亡何日，愁云过别天。东风减回首，家学子能传。
方蕙岩常簿二首·其一
作者：释元肇
朝代：宋

名教非无乐，何缘事上眉。
不闲因接物，先老为忧时。
两郡垂棠荫，东园长桂枝。
用公浑未尽，一世有余悲。
方蕙岩常簿二首·其一
作者：释元肇
朝代：宋

名教非无乐，何缘事上眉。不闲因接物，先老为忧时。两郡垂棠荫，东园长桂枝。用公浑未尽，一世有馀悲。
方蕙岩常簿二首·其二
作者：释元肇
朝代：宋
体裁：五言律诗

夙昔住山缘，来吴已八年。独怜寒塔影，时到碧岩前。埋玉亡何日，愁云过别天。东风减回首，家学子能传。
施东洲苍云
作者：释元肇
朝代：宋
体裁：五言律诗

东洲一片云，凝住石湖滨。群岫堆苍玉，万松生翠鳞。相看碑上字，不死墓中人。曾笔中兴事，伤时在泣麟。
时敬庵
作者：释元肇
朝代：宋
体裁：五言律诗

主人时孝敬，结屋尉幽灵。山近岚生砌，池清月在庭。鸟行窥施食，鹤立听看经。有客来相过，林扉且莫扃。
明岩
作者：释元肇
朝代：宋

不与众峯同，纔容寸步通。
跨门岩响屧，县度水行空。
僧住知无厌，人来看莫穷。
相传幽洞透，寒拾往还中。
明岩
作者：释元肇
朝代：宋

不与众峰同，才容寸步通。跨门岩响屧，县度水行空。僧住知无厌，人来看莫穷。相传幽洞透，寒拾往还中。
春寒
作者：释元肇
朝代：宋
体裁：七言绝句

草色青青没烧瘢，游人未敢踏春寒。梅花吐尽溪头雪，只有沙鸥独自看。
春意
作者：释元肇
朝代：宋

山客偶来城裏住，频年孤负惜芳心。
一株杨柳南池上，日日看春到浅深。
春意
作者：释元肇
朝代：宋

山客偶来城里住，频年孤负惜芳心。一株杨柳南池上，日日看春到浅深。
春日书怀
作者：释元肇
朝代：宋

静倚晴窗笑此生，出游归隐两无成。故园小作三春梦，倦翼长垂万里情。庭树欲红闻鸟闹，郊原新绿见人耕。湖山旧友如相问，只向梅花说姓名。
春日书怀
作者：释元肇
朝代：宋

静倚晴窗笑此生，出游归隠两无成。
故园小作三春梦，倦翼长垂万里情。
庭树欲红闻鸟闹，郊原新绿见人耕。
湖山旧友如相问，只向梅花说姓名。
春日二首
作者：释元肇
朝代：宋

柳塘春水涨如醅，掠眼风光燕子回。最苦杏花留不得，夜来雷雨尽惊开。乍雨新晴媚物华，孤烟落日晚人家。柳摇浅浅深深水，篱露红红白白花。
春日二首·其一
作者：释元肇
朝代：宋
体裁：七言绝句

柳塘春水涨如醅，掠眼风光燕子回。最苦杏花留不得，夜来雷雨尽惊开。
春日二首·其二
作者：释元肇
朝代：宋
体裁：七言绝句

乍雨新晴媚物华，孤烟落日晚人家。柳摇浅浅深深水，篱露红红白白花。
春郊有感
作者：释元肇
朝代：宋

用舍行藏只自伤，五年留滞在江乡。青松远引来南塔，白发犹欣见北堂。麦浪有时迎燕舞，菜花无赖学莺黄。骑驴又打津头过，杨柳飞绵出短墙。
春郊有感
作者：释元肇
朝代：宋

用舍行藏只自伤，五年留滞在江乡。
青松远引来南塔，白髮犹欣见北堂。
麦浪有时迎燕舞，菜花无頼学鶑黄。
骑馿又打津头过，杨柳飞绵出短墙。
春雪
作者：释元肇
朝代：宋

乾坤公道在，又见雪来苏。贵贱皆白屋，高低尽坦涂。莫嫌春力浅，犹胜去年无。却忆寻芳者，还成访戴图。
春雪
作者：释元肇
朝代：宋

干坤公道在，又见雪来苏。
贵贱皆白屋，高低尽坦涂。
莫嫌春力浅，犹胜去年无。
却忆寻芳者，还成访戴图。
春雪
作者：释元肇
朝代：宋

竹边声细夜方阑，开尽南窗独自看。桃杏学梅唯欠瘦，池塘堆絮怪能寒。纤纤尚舞东风力，片片还随晓气乾。芳草已滋三径绿，谁知陋巷有袁安。
春雪
作者：释元肇
朝代：宋

竹边声细夜方阑，开尽南窗独自看。
桃杏学梅唯欠瘦，池塘堆絮怪能寒。
纤纤尚舞东风力，片片还随晓气干。
芳草已滋三径绿，谁知陋巷有袁安。
晋元帝庙
作者：释元肇
朝代：宋

元帝遗宫在石头，年年长吏祀春秋。几多整顿乾坤手，閒绕回廊看不休。
晋元帝庙
作者：释元肇
朝代：宋

元帝遗宫在石头，年年长吏祀春秋。
几多整顿干坤手，閒遶回廊看不休。
晓谷
作者：释元肇
朝代：宋

长夜何时旦，藏修只任真。
惜阴常起早，吹律自生春。
处处闻啼鸟，声声若应人。
日高云散后，方始正衣巾。
晓谷
作者：释元肇
朝代：宋

长夜何时旦，藏脩只任真。惜阴常起早，吹律自生春。处处闻啼鸟，声声若应人。日高云散后，方始正衣巾。
晓过吴江
作者：释元肇
朝代：宋
体裁：七言绝句

雨洗云梳晓色迟，空江枫冷一虹垂。渔人偷钓烟波破，鸥鹭沙头睡不知。
暮春
作者：释元肇
朝代：宋

顾我疎慵事事休，三间茅屋碧溪头。
喜添新竹当门碍，踏破苍苔怕客游。
菜叶不教随水去，松花应待及时收。
有时乘兴登皋望，上水舟衝下水舟。
暮春
作者：释元肇
朝代：宋

顾我疏慵事事休，三间茅屋碧溪头。喜添新竹当门碍，踏破苍苔怕客游。菜叶不教随水去，松花应待及时收。有时乘兴登皋望，上水舟冲下水舟。
更深亭
作者：释元肇
朝代：宋

幽趣上林梢，添高一把茅。乾坤常在定，日月自相交。云怕人知处，门开僧不敲。丛台歌舞散，空有燕来巢。
更深亭
作者：释元肇
朝代：宋

幽趣上林梢，添高一把茅。
干坤常在定，日月自相交。
云怕人知处，门开僧不敲。
丛台歌舞散，空有燕来巢。
杜少陵像
作者：释元肇
朝代：宋

许国丹心苦，唐天春日低。
蹇馿应借得，吟过瀼溪西。
杜少陵像
作者：释元肇
朝代：宋

许国丹心苦，唐天春日低。蹇驴应借得，吟过瀼溪西。
杨补之梅
作者：释元肇
朝代：宋
体裁：七言绝句

一幅霜绡染壑烟，茹琼吐雪似年年。上林多少春风面，白首杨郎正草玄。
林酒仙
作者：释元肇
朝代：宋

持犯苦相分，陶沈曲糵真。世间皆醉梦，师是独醒人。难合虚开口，长留坐化身。春风过东寺，苔砌落花新。
林酒仙
作者：释元肇
朝代：宋

持犯苦相分，陶沈麯糵真。
世间皆醉梦，师是独醒人。
难合虚开口，长留坐化身。
春风过东寺，苔砌落花新。
枫桥
作者：释元肇
朝代：宋
体裁：五言律诗

出郭初逢寺，长洲茂苑西。塔风喧梵语，石雨暗唐题。日莫山如染，春深草欲迷。门前有流水，旧号越来溪。
柳絮
作者：释元肇
朝代：宋
体裁：七言绝句

飞时如雪聚成毬，长是随风不自由。便使化为萍去后，烟波无限更飘流。
树王
作者：释元肇
朝代：宋
体裁：七言律诗

翠丝缜密赤心存，肤腠凌风溜雨皴。直节向时曾遇上，微荄率土莫非臣。轮囷古柏空生蜀，偃蹇寒松枉仕秦。瀑布青山堪带砺，森森同见万年春。
桃红菊
作者：释元肇
朝代：宋
体裁：七言绝句

桃叶桃根逐水流，冷烟凉月几番秋。篱边强作春风面，满地黄金不替愁。
桐柏观
作者：释元肇
朝代：宋

仙者曾居地，峯峦特异常。
泉飘箫乐响，松暗洞门藏。
玉井通三岛，琼台接上苍。
有时闻鹤下，醮罢月侵廊。
桐柏观
作者：释元肇
朝代：宋

仙者曾居地，峰峦特异常。泉飘箫乐响，松暗洞门藏。玉井通三岛，琼台接上苍。有时闻鹤下，醮罢月侵廊。
梅山
作者：释元肇
朝代：宋
体裁：五言律诗

历阳风土秀，清气在梅山。自古英灵出，垂名天地间。相传司业句，又逐省郎还。岁岁春消息，宁忘问故关。
梅月
作者：释元肇
朝代：宋
体裁：五言律诗

堂上传风雅，高标一段奇。韵清梅蘸水，生白月来时。有影皆成画，无声总是诗。屋头春信早，催发向南枝。
梅溪
作者：释元肇
朝代：宋

三花两蕊开枝上，淡月微云动水边。坐到夜深谁是伴，阳春雪曲和潺湲。
梅溪
作者：释元肇
朝代：宋

三花两蘂开枝上，淡月微云动水边。
坐到夜深谁是伴，阳春雪曲和潺湲。
次吕教授游江心韵
作者：释元肇
朝代：宋

鱼龙吹浪雪霏霏，更着青山倚落晖。
一幅风帆到烟寺，十年尘土愧征衣。
渔家蓑笠应堪换，老宿缾盂未可依。
回首谢公楼上去，池塘春草昔人非。
次吕教授游江心韵
作者：释元肇
朝代：宋

鱼龙吹浪雪霏霏，更著青山倚落晖。一幅风帆到烟寺，十年尘土愧征衣。渔家蓑笠应堪换，老宿瓶盂未可依。回首谢公楼上去，池塘春草昔人非。
次方蕙岩行春韵
作者：释元肇
朝代：宋
体裁：七言律诗

及时槃乐足幽闲，近自丘园远到关。见綵桃符知岁换，带黄杨柳觉春还。飘飘衣袂风雩转，草草杯行笑语间。高兴磊然降不下，更须相约过西山。
次柳倅见寄
作者：释元肇
朝代：宋
体裁：七言律诗

是中空洞任天游，去住飘然百不忧。黄独有苗师懒瓒，碧云无语继汤休。才名如此分千里，道术相忘混九流。寄得诗来乘月看，满身风露一庭秋。
次水心先生雁山韵
作者：释元肇
朝代：宋

方壶圆峤神仙经，远不可到虚其名。东嘉自古山水郡，往往俗驾回山灵。了知天地不终惜，雁荡殿出集大成。辋川无人王宰死，五日十日徒劳形。有生莫厌行荦确，四十九折重盘萦。珠玑乱撒龙斗富，楼殿巧著僧争清。巅崖咫尺分阴晴，幽壑噫欠生雷霆。新诗弹压得二妙，厖眉雪顶交欢迎。煮茶夜坐发深省，古涧旋汲铜花青。老子于此兴不浅，落红千点春无情。
次水心先生鴈山韵
作者：释元肇
朝代：宋

方壶圆峤神僊经，远不可到虚其名。
东嘉自古山水郡，往往俗驾回山灵。
了知天地不终惜，鴈荡殿出集大成。
辋川无人王宰死，五日十日徒劳形。
有生莫厌行荦确，四十九折重盘萦。
珠玑乱撒龙斗富，楼殿巧着僧争清。
巅崖咫尺分阴晴，幽壑噫欠生雷霆。
新诗弹压得二妙，厖眉雪顶交懽迎。
煮茶夜坐发深省，古涧旋汲铜花青。
老子于此兴不浅，落红千点春无情。
次赵莼湖饱看风雨楼韵
作者：释元肇
朝代：宋

江山高处据胡床，豪气如虹贯野塘。
且去已知元亮醉，兴来非是次公狂。
满天风雨供吟眺，一幅潇湘不卷藏。
听得鷄鸣还待旦，莼羹虽美在他乡。
次赵莼湖饱看风雨楼韵
作者：释元肇
朝代：宋

江山高处据胡床，豪气如虹贯野塘。且去已知元亮醉，兴来非是次公狂。满天风雨供吟眺，一幅潇湘不卷藏。听得鸡鸣还待旦，莼羹虽美在他乡。
次陈平甫提干晚春韵
作者：释元肇
朝代：宋
体裁：七言律诗

莫云岂特看江东，朋旧如今四海中。花落不禁三日雨，颜衰消得几春风。檐前雏竹娟娟粉，阶下樱桃滴滴红。辛苦广骚将底用，弋人何处慕冥鸿。
次韵赵竹所书诗卷后
作者：释元肇
朝代：宋
体裁：五言律诗

江湖三十载，每听说君诗。古寺过逢处，寒城欲莫时。自看霜落后，唯倚竹相知。吟垒惭无律，虚劳为出奇。
水仙
作者：释元肇
朝代：宋
体裁：五言律诗

仙家遗玉种，岁晚发幽芳。露重金杯侧，天寒翠袖长。神犹步洛汜，梦不到高唐。待得春风觉，游蜂空断肠。
水心先生挽章二首
作者：释元肇
朝代：宋

归自金陵后，情疏狎隐沦。身缘忧国瘦，家为著书贫。江海星沈夜，池塘草不春。门生天下是，椽笔付何人。孤屿秋风寺，三过夫子家。古心坚铁石，软语带烟霞。别岭栖双径，逢人问永嘉。重看送行句，殒泪墨攲斜。
水心先生挽章二首·其一
作者：释元肇
朝代：宋

归自金陵后，情疎狎隠沦。
身缘忧国瘦，家为着书贫。
江海星沈夜，池塘草不春。
门生天下是，椽笔付何人。
水心先生挽章二首·其一
作者：释元肇
朝代：宋

归自金陵后，情疏狎隐沦。身缘忧国瘦，家为著书贫。江海星沈夜，池塘草不春。门生天下是，椽笔付何人。
水心先生挽章二首·其二
作者：释元肇
朝代：宋

孤屿秋风寺，三过夫子家。古心坚铁石，软语带烟霞。别岭栖双径，逢人问永嘉。重看送行句，殒泪墨攲斜。
水心先生挽章二首·其二
作者：释元肇
朝代：宋

孤屿秋风寺，三过夫子家。
古心坚铁石，软语带烟霞。
别岭栖双径，逢人问永嘉。
重看送行句，殒泪墨欹斜。
水竹园
作者：释元肇
朝代：宋

开园多傍水，种竹近临皋。
试问诸君子，何须快剪刀。
清风招六逸，碧浪识三高。
却笑任公子，持竿欲钓鰲。
水竹园
作者：释元肇
朝代：宋

开园多傍水，种竹近临皋。试问诸君子，何须快剪刀。清风招六逸，碧浪识三高。却笑任公子，持竿欲钓鳌。
永宁寺
作者：释元肇
朝代：宋
体裁：七言绝句

寺出平郊开雨云，村藏桃李几家春。尘埃不渡沧洲梦，杨柳溪桥影照人。
江上雪
作者：释元肇
朝代：宋
体裁：七言绝句

人道瓯闽不识寒，北风吹雪夜漫漫。断蓬折苇沧江上，只作淮南旧日看。